Bolton i Patrušev o novim varijantama dogovora START 3 - Sputnjik Srbija\n20:25 22.10.2018 (osveženo 20:30 22.10.2018) Preuzmite kraći link\nSavetnik američkog predsednika za nacionalnu bezbednost Džon Bolton izjavio je da je imao ozbiljan i sadržajan razgovor sa sekretarom Saveta bezbednosti Rusije Nikolajem Patruševom o ograničenju naoružanja.\n„Imali smo danas vrlo ozbiljnu i sadržajnu diskusiju o ograničavanju naoružanja“, izjavio je Bolton u intervjuu za „Eho Moskvu“ misleći na Dogovor o likvidaciji raketa srednjeg i malog dometa.\n„Konsultovali smo se po tom pitanju i nastavićemo te konsultacije sa drugim učesnicima ovog procesa“, dodao je Bolton.\nSAD će u narednim mesecima nastaviti konsultacije sa Rusijom i partnerima u Evropi o pitanjima strateške bezbednosti.\nOn je dodao i da je sa Patruševom razgovarao o različitim varijantama novog dogovora START 3 (Dogovor o smanjenju i ograničenju ofanzivnog oružja), ali da Vašington još uvek nije definisao svoj stav.\n„Američka Vlada trenutno radi na svom stavu o sporazumu START 3. O tome sam razgovarao sa Nikolajem Patruševom“, rekao je Bolton.\n„Razgovarali smo o različitim varijantama novog dogovora START 3, ali američka Vlada još uvek nije definisala svoj stav… Spremni smo da razgovaramo. Mi sada bolje razumemo ruski stav i želimo da čujemo još detalja“, dodao je on.\nU intervjuu je taj ruski radio rekao i da SAD nikad nisu nameravale da izvedu nuklearni napad na Severnu Koreju.


RTCG - Radio Televizija Crne Gore - Nacionalni javni servis :: Svijet :: Američkim snagama naređeno da napuste sjever Sirije\nZVANIČNIK 14. 10. 2019. 18:55 >> 18:52 0\nOko 1.000 američkih vojnika raspoređenih na sjeveru Sirije dobili su naređenje da napuste zemlju, rekao je danas za Frans pres jedan američki zvaničnik koji nije želio da mu se navede ime.\nAmerički ministar odbrane Mark Esper rekao je juče da će SAD povući do 1.000 vojnika na sjeveru Sirije ali nije jasno rekao da li će Amerikanci potpuno napustiti zemlju ili se samo povlače iz borbenih zona između turskih i kurdskih snaga. Kurdske snage su saveznici SAD-a i zapada u borbi protiv ekstremista Islamske države.\nAmerički predsjednik Donald Tramp upozorio je danas da SAD neće da se uključe u još jedan rat između ljudi koji se bore jedni protiv drugih 200 godina.\n"Da li ljudi zaista misle da mi treba da udjemo u rat protiv Turske koja je članica NATO? Beskonačni ratovi moraju da stanu", rekao je Tramp.\nPentagon je ranije povukao oko 30 američkih vojnika iz pograničnih djelova sjeveroistočne Sirije gdje je Turska krenula u ofanzivu protiv kurdskih boraca.\nSa eskalacijom nasilja, dubljim ulaskom turskih snaga u tu oblast i izgledom za produbljivanje sukoba sve američke snage duž granice će sada slijediti taj potez.\nOvo povlačenje je izgleda najava kraja petogodišnjeg napora da SAD zajedno sa sirijskim kurdskim i arapskim borcima osiguraju trajni poraz grupe Islamska država. Stotine pristalica Islamske države pobjegli su iz kampa gdje su držani u jeku sukoba između nadolazećih turskih snaga i kurdskih boraca. Analitičari ocjenjuju da je vjerovatno ponovno jačanje Islamske države, i to samo nekoliko mjeseci od kada je Tramp proglasio da su ekstremisti poraženi.\nKritičari su rekli da je Amerika izdala Kurde povlačenjem pri najavi turske invazije ali američki ministar odbrane Esper rekao da administracija nije imala mnogo izbora kada je turski predsjednik Redžep Tajip Erdogan prenio Trampu prije nedjelju dana da će krenuti u vojnu ofanzivu.\nEsper je rekao da su Kurdi bili dobri partneri, ali da istovremeno Amerika nije potpisala da se bori protiv Turske u njhovo ime.


Konzervacija, rekonstrukcija pa turistička atrakcija - Užicka Republika Press\nKonzervacija, rekonstrukcija pa turistička atrakcija\nKonzervacija i rekonstrukcija Starog grada biće izvršene u naredne četiri godine. Iako će koštati nekoliko miliona evra, imaćemo logističku i stručnu podršku Zavoda za zaštitu spomenika iz Kraljeva, a očekujemo da bi finansijska sredstva mogli da obezbedimo iz evropskih fondova. Svesni smo da je za to neophodan dobar projekat, ali je realno, jer u Srbiji postoje dobri primeri kao što je tvrđava Bač, koja je prošla isti put kojim smo i mi krenuli, rekao je Tihomir Petković, gradonačelnik Užica prilikom posete delegacije Zavoda za zaštitu spomenika iz Kraljeva i ministra Nikole Selakovića.\nInicijativa sa lokala, podrška nadležnog ministarstva i pomoć države recept je za obezbeđivanje finansija sa različitih strana, smatra Petković. On dodaje da je ideja da se osim konzervacije zidina Starog grada urade i prateći sadržaji kako bi uobličena ambijentalna celina uz istorijski i kulturni značaj, dobila i status važne turističke i privredne destinacije.\n“Užički Stari grad nije konzerviran od osamdesetih godina i prvo se moraju preduzeti preventivne tehničke mere, a nakon toga projekat same rekonstrukcije, istakao je v.d.direktora Zavoda za zaštitu spomenika, Ivan Milunović. On tvrdi da će stručne ekipe arheologa i arhitekata iz Zavoda izvršiti predračun radova, kako bi se utvrdilo koliko je sredstava potrebno za hitne konzervatorske mere na samom zamku. I nakon toga, stručnjaci ove institucije koja brine o zaštiti spomenika kulture na području 25 opština i gradova Centralne i Zapadne Srbije radiće na podizanju kapaciteta Starog grada u smislu atraktivnosti kako bi dobio upotrebnu kreativnu funkciju.\nTreba istaći da prvi pouzdani istorijski izvori o užičkoj tvrđavi potiču iz sredine 14. veka. Tada je bila u posedu vlastelinske porodice Vojinović, a od 1366-1373. godine pripadala je Nikoli Altomanoviću. Dubrovački istoričar Mavro Orbini pominje Užice opisujući događaje koji se tiču sukoba kneza Lazara i kralja Tvrtka sa Nikolom Altomanovićem, koji je tada uhvaćen, zarobljen i oslepljen u tvrđavi, leta 1373. http://www.turizamuzica.org.rs/stari-grad/\nZnačajna dograđivanja i utvrđivanja obavljena su 1478. godine, zatim u vreme austro – turskih ratova 1688. godine i 1737-1839 godine i na kraju, u vreme Prvog i kratko vreme posle Drugog srpskog ustanka, 1813-1819 godine. Konačno je kao vojni objekat onesposobljena i porušena u januaru 1863. godine, u vreme proterivanja Turaka iz grada. http://www.uzickatvrdjava.eu.pn/


Produžen rok za predaju zahteva za utovljenu junad\nMinistarstvo poljoprivrede, šumarstva i vodoprivrede je kroz najnoviju izmenu Uredbe o utvrđivanju Programa finansijske podrške poljoprivrednim proizvođačima kroz otkup tržišnih viškova tovnih junadi u otežanim ekonomskim uslovima usled pandemije COVID-19 izazvane virusom SARS- CoV-2, promenilo rokove za predaju tovnih junadi, odnosno podnošenje zahteva za ostvarivanje podsticaja.\nProizvođači, nosioci komercijalnih porodičnih poljoprivrednih gazdinstava, prema najnovijoj izmeni uredbe, utovljenu junad, tešku najmanje 500 kilograma po grlu, mogu predavati registrovanim klanicama do 20. novembra (umesto 30. oktobra) ove godine, ukoliko podnesu zahtev Upravi za agrarna plaćanja do 25. novembra (prvobitni rok je bio 5. novemar) i tako ostvariti finansijsku podršku u iznosu od 20 hiljada dinara po grlu.\nUslov je i da na registrovanom poljoprivrednom gazdinstvu grla provedu najmanje 120 dana i da budu isporučena registrovanoj klanici ili izvozniku. Prema uredbi stočari koji se bave tovom, a nisu u sistemu poreza na dodatu vrednost mogu podneti zahtev za najviše 100 grla.\nPreduzetnici i fizička lica koja posluju u sistemu PDV-a, podnose zahtev za najviše 200 tovnih junadi. Za pravna lica koja u svom sastavu imaju registrovana poljoprivredna gazdinstva mogu podnositi zahtev za najviše 500 utovljenih grla.\nPoljoprivredni proizvođači koji računaju na finansijsku podršku od 20 hiljada dinara po grlu, treba da pored zahteva za ostvarivanje prava na finansijsku podršku prilože račun ili otkupni blok, list o prodaji, otkupu, izdat od strane ovlašćenog izvoznika ili klanice, koji sadrži podatke o broju grla, njihovoj težini, identifikacione brojeve grla, odnosno otpremnicu sa datumom kada su grla predata klanici.\nPored toga, stočari dostavljaju i kopiju uverenja o zdravstvenom stanju životinja, zatim specfikaciju za tovna grla koja mora biti overena od klanice, ili lica koje se bavi izvozom stoke, kao i nadležnog veterinarskog inspektora.\nOno što je važno napomenuti je da stočari za jedno isto grlo mogu ostvariti ukupno 35 hiljada dinara, s obzirom na to da naredne godine u periodu od 1. februara do 31. jula mogu podneti zahtev u okviru redovnog postupka za ostvarivanje podsticaja za tov junadi.\nZa isplatu finansijske podrške stočarima koji se bave tovom junadi, prema uredbi namenjeno je 236 miliona dinara, navodi se u saopštenju.\njunad otkup poljoprivreda stočarstvo


Dodeljena sredstva u okviru Programa lokalnog ekonomskog razvoja za 2018. - Megafon\nIzložba o mestima kulturnog nasleđa Srbije u Univerzitetskoj biblioteci Restaruirana verzija čuvenog filma “Petrijin venac” u NKC-u\nDodeljena sredstva u okviru Programa lokalnog ekonomskog razvoja za 2018.\nGradonačelnik Niša Darko Bulatović svečano je uručio ugovore za dodelu bespovratnih sredstava predstavnicima niških kompanija, preduzetnicima, naučno-obrazovnim institucijama, klasterima i udruženjima. Sredstva se dodeljuju u okviru Programa lokalnog ekonomskog razvoja za 2018. godinu.\nProgram lokalnog ekonomskog razvoja realizuje Kancelarija za lokalni ekonomski razvoj i projekte Grada Niša. Na osnovu mera „Internacionalizacije“ ukupno 13 preduzeća je dobilo sredstva. Kada je u pitanju mera „Unapređenje konkurentnosti“ 46 privrednih subjekata dobilo je ugovore o dodeli bespovrtanih sredstava, navodi se na sajtu Grada Niša.\nZa mere „Unapređenje konkurentnosti firmi koje koriste usluge Start up centra i Coworking prostora“ i „Unapređenje saradnje privrede i naučno-obrazovnih institucija“ ukupno 10 subjekata dobilo je sredstva na osnovu programa razvoja.\nČlan Gradskog veća resorno zadužen za privredu Mihajlo Zdravković istakao je važnost programa podrške Grada privrednim subjektima i izrazio zahvalnost svim preduzećima i udruženjima koja su učestvovala u ovom programu.\nGradonačelnik Niša Darko Bulatović rekao je da sami privrednici najbolje shvataju značaj budžeta i činjenicu da je posle dosta godina budžet stabilizovan.


May 2016 - Aviokarta.net\nPromocija Turkish Airlinesa – Azija i Afrika\nTurkish Airlines je aviokompanija sa najvećim brojm međunarodnih destinacija u svetu.\nOvom kompanijom možete leteti povoljno iz Beograda do Istabula dva puta dnevno i dalje preko njihove baze na aerodromu Ataturk do svih ovih destinacija.\nOsim Bangkoka, na promociji su još i prelepi Puket, za koji Qatar leti direktno iz Dohe, kao i\nNova jednodnevna promotivna akcija Air Serbije, poznata pod imenom "Srećni petak" je objavljena za 27. maj.\nPovratna karta u ekonomskoj klasi do Brisela kosta 139 evra, dok je Malta 189 evra.\nVrhunski stil, elegancija, ljubav prema umetnosti i otkrivanju sveta – to su sastojci koji 'Made in Italy'\nPromotivna akcija traje do 29. maja i odnosi se na putovanja koja mogu obaviti sve do 15.\nAlitalia je objavila promociju za gradove Evrope i Severne Afrike. Promotivna prodaja će trajati do 29. maja, a odnosi se na putovanja u periodu do 15. decembra. U tom periodu treba da se započne i završi putovanje. Maksimalni boravak po promotivnoj ceni je ograničen na 3 nedelje.\nNa promociji su Madrid i Barselona, Cirih i Brisel\nNova jednodnevna promotivna akcija Air Serbije, poznata pod imenom "Srećni petak" je objavljena za 20. maj.\nPovratna karta u ekonomskoj klasi do Rima košta 119 evra, do Istanbula takođe 119 evra, dok je do Sankt Peterburga 209 evra.\nCathay Pacific – niže cene do Australije i Pacifika\nNova promotivna akcija Cathay Pacifica za putnike iz Beograda trajaće čak do kraja juna. Ova aviokompanija iz Hong Konga, koja se smatra jednom od najboljih na svetu, ponudila je još niže cene aviokarata putnicima iz Srbije.\nPolasci iz Beograda su omogućeni sa presedanjem na letove Cathay Pacifica u Amsterdamu, Parizu, Rimu te potom i u Hong


Vučić: Biće vakcinisano 80 odsto građana Srbije | Direkt.rs\nPočetna Politika Vučić: Biće vakcinisano 80 odsto građana Srbije\nPredsednik Srbije Aleksandar Vučić izjavio je da se od jutros putem kol centra 17.000 ljudi prijavilo za vakcinaciju protiv koronavirusa i dodao da smatra da će biti vakcinisano 80 odsto građana Srbije.\nDanas od 08.00 radi kol centar putem kojeg građani mogu da se prijave za vakcinaciju protiv koronavirusa. Broj telefona je 0800 222 334, dok je ranije, u ponedeljak, 11. januara, počela prijava putem portala e-Uprava.\n– Važna poruka za ljude Srbije, danas se od pokretanja kol centra prijavilo više od 17.000 ljudi za vakcinaciju, kazao je Vučić novinarima na Zlatiboru gde je boravio povodom zvaničnog otvaranja žičare.\n– To govori o tome da oni koji imaju teorije zavere da su u manjini, a koliko su glasni, dodao je on.


Rusija dopremila raketne sisteme u Siriju - 05.11.2015, Sputnik Srbija\nRuska vojska dopremila je u Siriju protivavionske raketne sisteme kako bi osigurala avione od mogućnosti protivnapada, izjavio je glavni komandant ruske... 05.11.2015, Sputnik Srbija\nSuper, Čim sam čuo da amerikanci đalju avione za vazdušnu borbu odmah sam pomislio da bi valjalo instlairati par baterija S-300 ili S-400 u Siriji, i pojačati eskadrilu u Hemjemu sa lovcima i presretačima. Izgovor za uvođenje ovih mera nije bitan, treba se ugledati na naše zapadne "prijatenje" izmisliti ma kakav izgovor koji zvuči pozitivno demokratski i u defanzivno i, zaboga, obavezno da je u funkciji zaštite ljudskih prava , a zatim sprovesti meru, neobazirući se na negodovanje zapada\nHaaa, bravo. Ova vest me veoma obradovala, mada sam i sam ocekivao da se to desi, moralo je.\n08:36 05.11.2015 (Osveženo: 10:53 05.11.2015)\n© Sputnik / Valeriy Melnikov / Uđi u foto-galerijuS-400 u punom izdanju sa raketama zemlja-vazduh\nHmejmim uživo: Avioni kreću u borbenu operaciju\n4 Novembar 2015, 13:24\n„Uzeli smo u obzir sve potencijalne pretnje. U Siriji sada pored lovaca, jurišnih aviona, bombardera i helikoptera imamo i protivavionske rakete“, rekao je on.\nPrema rečima Bondareva, postoji opasnost da bi borbeni avioni mogli da budu oteti u zemljama susedima Siriji i upotrebljeni za napad na ruske snage, stoga ruske vojne snage moraju biti spremne.\nRuska avijacija sprovodi vojnu operaciju nad ciljevima terorističke organizacije Islamska država od 30. septembra, a u vazdušnoj kampanji protiv terorista u toj zemlji koriste projektile i bombe uz napredan sistem navođenja.\n5 Novembar 2015, 12:221\n5 Novembar 2015, 13:231


Radio BIR - Erdogan: Miroljubivo rješenje je od koristi i za Palestince i Izrael\n- Pronalaženje rješenja i uspostava mira nisu samo u korist Palestinaca, već i Izraela. Mi, Turska, uvijek podržavamo napore za ubrzanje mirovnog procesa - rekao je Erdogan, dodajući da se u ovom procesu moraju priznati i zaštititi prava Palestinaca, javlja TRT.\nErdogan je također pozvao međunarodnu zajednicu da podrži palestinski zahtjev za nezavisnošću s granicama iz 1967. godine.\n- Rješenje o dvije države je historijska odgovornost koju međunarodna zajednica ima prema palestinskom narodu. Miroljubivo rješenje ne koristi samo našoj palestinskoj braći, već i Izraelcima - kazao je turski predsjednik.\nPalestinski predsjednik je ponovio važnost nezavisne palestinske države, te je dodao da "mi želimo da naš narod živi u dostojanstvu i suverenitetu u svojoj nezavisnoj palestinskoj državi s granicama od 4. juna 1967. godine, s glavnim gradom Istočnim Jerusalemom".\nMore in this category: « Povećava se broj poginulih u poplavama u Texasu, očekuju se još jače padavine Iran izrazio zabrinutost zbog napada na Rohingya muslimane u Mijanmaru »


SOS Dječija sela BiH i ProCredit Bank BH udruženi u pomoći obrazovanju mladih - Sarajevska sehara\nSOS Dječija sela BiH i ProCredit Bank BH udruženi u pomoći obrazovanju mladih\nBudi raja Nevladin sektor\nOrganizacija SOS Dječija sela BiH organizovala je svečano uručenje certifikata za jedanest mladih osoba koje su uspješno završile kurseve iz oblasti poznavanja rada na računaru, odnosno poznavanja engleskog jezika.\nEdukaciju za ukupno 28 mladih, koji su učesnici YEEP projekta osnaživanja mladih, finansijski je omogućila ProCredit Bank koja je donirala sredstva za kurseve engleskog jezika u Školi za strane jezike Poliglot, te poslovne informatike u Centru za poslovnu edukaciju (CPE).\nAmina Durmo Trlin, članica Uprave ProCredit Bank kaže kako je ulaganje u obrazovanje beskompromisno najispravniji način za ulaganje u budućnost zemlje. „Zahvalni smo SOS Dječijim selima BiH koji su nam otvorili ovu mogućnost da se aktivno uključimo u ono u što najviše vjerujemo – pomoć pri obrazovanju mladih ljudi. Iskreno vjerujemo da su među njima danas i naše buduće kolegice i kolege. Ostat ćemo posvećeni cilju otvaranja mogućnosti za sve mlade ljude kroz edukacije, što je jedna od temeljnih vrijednosti koje naša banka njeguje“, naglasila je Durmo Trlin.\nSOS Dječija sela BiH pored brige o djeci bez roditeljskog staranja i podrške porodicama u potrebi kroz Program jačanja porodica, provode i mnoge projekte koji se fokusiraju na osnaživanju djece i mladih, kako iz alternativne brige tako i iz lokalnih zajednica. Ukoliko i vi želite podržati rad Organizacije i pomoći djeci i mladim ljudima, više informacija možete naći na web stranici.\nTags: Bosna i Hercegovina, Nevladin sektor, SOS djecija sela\nU Covid odjelu Opće bolnice na hospitalizaciji 33 pacijenata\nZbog ustaških simbola predsjednik Hrvatske napustio obilježavanje godišnjice


PADOM POSLOVANJA, POVEĆANA TRAŽNJA GARANCIJA ZA KREDITE | Garantni Fond Republike Srpske\nOsim sektora turizma, koji je najviše pogođen pandemijom, ništa bolje nisu prošli ni sektori ugostiteljstva i saobraćaja. Kriza se prelila i na sve druge grane, prvenstveno na prerađivačku industriju, kao i brojna izvozno orentisana preduzeća, prevenstveno, iz sektora metala, koji rade za auto-industriju, a u istom problemu su se našli i sektori tekstila i obuće.\nEkonomisti ističu da skoro da ne postoji privredno društvo u BiH i svetu koje nije pogođeno pandemijom.\nUkupan minus u ovom momentu niko ne može sabrati, a analitičari ističu da je reč o velikim direktnim gubicima, koji se samo u BiH mogu meriti stotinama miliona KM, a o indirektnim troškovima ne smeju ni razmišljati.\nU Vladi Republike Srpske ističu da su svesni problema u kojima se našla privreda, te da su od početka pandemije, u saradnji sa poslovnom zajednicom i sindikatima, preduzeli niz mera kako bi ublažili posledice izazvane koronom, te sačuvali radna mesta i ekonomiju.\nOsim Kompenzacionog fonda čiji je cilj pružanje podrške zdravstvenom sektoru Republike Srpske u zaštiti i sprečavanju širenja korone, ali i pružanje direktne podrške preduzetnicima i poslovnim subjektima koji su pretrpili ili trpe štetu usled pandemije, tu je i Garantni fond, koji bi trebalo da pomogne i olakša privrednicima.\nU Vladi podsećaju da je cilj Garantnog fonda da olakša pristup finansijskim sredstvima onim privrednim subjektima čije poslovanje je tokom pandemije bilo ograničeno ili u potpunosti obustavljeno.\nPrivrednici u Srpskoj i Brčko distriktu će tako u narednih nekoliko godina moći podići kredite od oko 250 miliona KM, a otplatu tih kreditnih zaduženja će garantovati Vlada Srpske.\nNa ovaj način je uspostavljen mehanizam saradnje i podele rizika između poslovne zajednice, banaka i Vlade Republike Srpske koji za krajnji rezultat ima veću i fleksibilniju dostupnost finansijskih sredstava onim privrednim subjektima kojima su ona potrebna – ističu u Vladi Srpske.\nDa li i koliko Garantni fond doprinosi oporavku privrede od posledica koje je izazvala pandemija?\nKoordinator za provođenje Garantnog programa Vojislav Blagojević ističe da Garantni fondovi i garantne šeme, kako u svim zemljama, tako i kod nas, igraju veliku ulogu u održavanju i povećanju kreditne aktivnosti koja je neophodna kako bi se održao kontinuitet poslovanja privrede i nivo zaposlenosti.Veliki broj poslovnih subjekata je u prethodnom periodu imao otkazivanje narudžbi već proizvedene robe, te se suočio sa problemom visokih zaliha gotovih proizvoda i nedostatkom novca za finansiranje tekućeg poslovanja, te im je ovaj vid podrške dobro došao da prevaziđu trenutnu situaciju – istakao je Blagojević za EuroBlic.\nS druge strane, kako ističe on, ugostiteljske delatnosti su imale značajan pad poslovanja usled ograničenja kretanja, samim tim i manje prihoda.\nBlagojević dodaje da su manji prihodi uticali na smanjenu kreditnu sposobnost, te im je ovaj vid podrške dobro došao jer ovim vidom kreditiranja mogu koristiti i period odgode plaćanja obaveza od tri do dvanaest mjeseci, a sredstva su im potrebna za nastavak obavljanja djelatnosti. S obzirom na to da je Garantni program jedna od mera podrške privredi, Blagojević kaže da je još rano govoriti u kojoj meri je taj program doprineo oporavku privrede. Ali svakako je bitno istaknuti da imamo veliki broj zadovoljnih korisnika ovog vida finansiranja. Važno je istaknuti da se na ovaj način omogućila dostupnost potrebnih finansijskih sredstva za privredna društva kojima su ista potrebna. Vlada Republike Srpske je obezbedlila sredstva kojima će se komercijalnim bankama garantovati plaćanje kredita, ukoliko nastupe nepovoljni periodi u poslovanju u narednom periodu. Na taj način je dodatno ohrabila komercijalne banke da nastave finansiranje privrede i u periodu nakon smanjenja poslovnih aktivnosti- pojašnjava Blagojević.\nOn ističe da su privrednici koristili i druge mere podrške poslovanju koje se ogledaju kroz korištenje podsticajnih sredstava i sredstava za plaćanje poreza i doprinosa, koje je odobrila Vlada.\nTakođe, kroz odobravanje moratorijuma na otplatu kreditnih obaveza od strane banaka privrednici su uspeli, kako navodi Blagojević, u najvećem broju slučajeva, da prevaziđu poteškoće u poslovanju. On podseća da korisnici sredstava iz Garantnog programa mogu biti poljoprivrednici, privrednici koji obavljaju proizvodne, uslužne, trgovačke i druge delatnosti.\nCilj Garantnog programa je da se obezbede potrebna finansijska sredstva za nabavke obrtnih sredstava, finansiranje likvidnosti i investicionih troškova, tako da se sredstva i koriste u ovu svrhu – ističe Blagojević. On dodaje da je tokom ove godine značajno povećana tražnja za garancijama Fonda jer poslovne banke nastoje u većem stepenu obezbediti svoje plasmane i podeliti rizik finansiranja.\nPredsednik Privredne komore RS Borko Đurić ističe da je teško u ovom momentu ocenjivati efikasnost Garantnog fonda jer smatra da zbog pandemije on nije mogao dati očekivane rezultate. Mi smo svojevremeno insistirali na formiranju Garantnog fonda koji bi bio u funkciji podrške privredi u nekim normalnim uslovima poslovanja. Međutim, Fond u ovo vreme pandemije ne može dati one rezultate koje bi dao u nekim normalnim uslovima. Mnogi privrednici nisu u ovim uslovima spremni da idu u kreditna zaduženja – ističe Đurić. On dodaje da su na tu temu razgovarali sa Vladom koja je spremna da još više poveća fleksibilnost pristupa kreditnim sredstvima.


Malezijski avion najvjerovatnije oboren greškom?\nsreda, 23 jul 2014 08:40\nIstaknuti američki obavještajci saopštili su da nemaju dokaze o direktnom učešću ruske vlade u vezi sa obaranjem aviona "Malezija erlajnsa", navodeći da su letjelicu najverovatnije greškom oborile proruske snage u Ukrajini.\nPutnički avion najvjerovatnije je oborila raketa zemlja-vazduh ruske proizvodnje SA-11, koju su ispalile proruske snage na istoku Ukrajine, naveli su američki obavještajci, ocjenjujući da je Rusija odgovorna za "stvaranje uslova" koji su doveli do obaranja aviona.\nAmerički obavještajci, koji nisu željeli da budu imenovani, naveli su da su Rusi naoružavali proruske snage na istoku Ukrajine, ali da nemaju direktne dokaze da je raketa ispaljena sa ruske teritorije.\nOstaje nejasno "ko je i zašto povukao obarač", dodali su američki obavještajci.\nOni su naveli i da ne znaju da je neko od Rusa bio na mjestu lansiranja rakete, prenjela je agencija AP.\nOni su podsjetili na prethodne incidente u kojima su i ruske i američke snage greškom oborile civilne avione.\nSovjetski bombarder je 1983. godine greškom oborio korejski avion, a američka mornarica je 1988. godine greškom oborila iranski putnički avion, prenjela je agencija AFP.\nAmerički predsjednik Barak Obama posjetio je holandsku ambasadu u Vašingtonu, gdje je otvorena knjiga žalosti za 298 žrtava nesreće, od kojih su 193 Holanđani.\n"Rječima se ne može opisati tuga koju svijet osjeća zbog tog gubitka. Ona je još jača zbog dubokih prijateljskih veza naše dvije zemlje", napisao je Obama.\n"Vezani tim prijateljstvom, nećemo se smiriti dok ne budemo sigurni da je pravda zadovoljena", naveo je predsjednik SAD.\nPortparol Bijele kuće Džoš Ernest izjavio je novinarima da Vašington ne vidi da je još postignut dovoljan nivo saradnje s međunarodnim istražiteljima zaduženim za istragu pada aviona.\nMeđunarodnim istražiteljima i dalje je potreban potpuno slobodan pristup mjestu pada aviona, rekao je Ernest, pozivajući ruskog predsjednika Vladimira Putina da iskoristi svoj uticaj kod proruskih snaga na istoku Ukrajine i to omogući.


Gde Investirati | Broj građevinskih dozvola povećan za 14,4 odsto\nTag "Zorana Mihajlović"\nOd 1. jula svi vozovi kreću sa Prokopa\nPremeštanjem Železničke stanice u Beopgradu na Prokop završavamo projekat započet još sedamdesetih godina prošlog veka, o čemu su ugovor bivše gradske vlasti potpisale pre 10 godina, rekla je potpredsednica Vlade\nZorana Mihajlović: Koridor 10 gotov do septembra ili oktobra\nU Grdeličkoj klisuri je od ukupno 26 km trase Koridora 10 asfaltirano više od 20 km auto-puta.\nU Beogradu je potpisan Memorandum o razumevanju i saradnji na projektima razvoja rečnih luka između Vlade Srbije i kompanije Dubai Port World iz UAE.\nDo septembra gotove tri zgrade u naselju Zemunske kapije\nMinistarka građevinarstva Zorana Mihajlović obišla je danas gradilište naselja Zemunske kapije i tom prilikom najavila da će svih 1.700 stanova biti završeno do 2020. godine, dok će do septembra biti\nDruštvo\t1 Comment\nPremijerka Ana Brnabić rekla je da je započeta reforma katastra i da on više neće biti rak-rana za naše građane i privredu.\nSpremne lokacije za izgradnju stanova od 500 evra po kvadratu\nPotpredsednica vlade i ministarka građevinarstva Zorana Mihajlović obišla je u Vranju lokacije za izgradnju jeftinih stanova.\nMinistarka građevinarstva, saobraćaja i infrastrukture Zorana Mihajlović potpisala je Sporazum o vazdušnom saobraćaju između Srbije i Tunisa, koji ima veliki značaj za dalje unapređenje bilateralne saradnje dve zemlje, saopšteno je\nEIB će u Srbiji finansirati nove projekte vredne 500 miliona evra\nEIB će u Srbiji finansirati nove projekte vredne 500 miliona evra u narednim godinama, najavila je Zorana Mihajlović, ministar građevine, infrastrukture i saobraćaja.


Evropska unija predstavlja nove uslove 22. juna – Portal Ulcinj\nEvropska unija predstavlja…\nEvropska unija predstavlja nove uslove 22. juna\nMeđuvladina konferencija Evropske unije i Crne Gore biće održana 22. juna, potvrđeno je zvanično u Briselu, piše Dan.\nU dokumentu “Komunikacija o sastancima”, koji je Generalni sekretarijat EU dostavio delegaci jama država članica Unije, navedeno je da će sastanak sa predstavnicima Crne Gore biti održan 22. juna.\nDokument je zaveden pod brojem CM3302/2021.\nNavodi se da je u pitanju sastanak koji neće biti održan u virtuelnom formatu, što navodi na zaključak da će crnogorska delegacija biti u sjedištu EU.\nGlavni pregovarač Crne Gore sa EU Zorka Kordić rekla je ranije da će ovo biti prva politička međuvladina konferencija, odnosno da bi taj sastanak trebalo da posluži za jačanje političkog upravljanja procesom pregovora.\nOd smjene vlade u Crnoj Gori, ovo će biti prva Međuvladina konferencija. S obzirom na to da je Crna Gora jedina država kandidat koja je otvori la sva 33 pregovaračka poglavlja, ovo će biti i prva politička međuvladina konferencija između EU i Crne Gore.\nKonkretnije, to znači da bi EU trebalo da ukaže kakva očekivanja ima od crnogorske strane, pa bi mogli da se pojave i novi uslovi i mjerila da bi se stvorio konkretan napredak na terenu.\nInače, shodno načelnim informacijama sadržanim u revidiranoj metodologiji pristupnih pregovora, koju je nedavno EU usvojila, političke međuvladine konferencije bi trebalo da posluže za jačanje političkog upravljanja procesom pregovora, kroz dijalog na visokom političkom nivou.\nPlan je da politički akteri razgovaraju o aktivnostima realizovanim u dosadašnjem periodu i budućim planovima, sa fokusom na dva segmenta vladavinu prava i ključna poglavlja (23 i 24, koja se odnose na pravosuđe i bezbjednost), te sprovođenje revidirane metodologije za pristupne pregovore.\nOčekuje se da posebno bude riječi o zajedničkoj spoljnoj i bezbjednosnoj politici Evropske unije, gdje Crna Gora ima sto odstousklađenosti, odnosno prihvata sve spoljnopolitičke odluke EU. Vjeruje se da će oblast konkurencije, kao i zaštita životne sredine i klimatske promjene, posebno biti u fokusu predstojeće Međuvladine konferencije EU i Crne Gore.


programiranje : strana 3 : Južne vesti\nBesplatna IT obuka za tridesetoro studenata iz Niša\n09:27, 5. 9. 2016.\nKako izraditi web sajt i kako živeti od programiranja, 30 najboljih prema izboru stručne komisije moći će da nauči na dvomesečnoj obuci u Kancelariiji za mlade grada Niša.\nPoziv za višednevno takmičenje u programiranju\n10:00, 3. 9. 2016.\nStudenti programiranja i frilenseri mogu da se prijave do 5. septembra za takmičenje koje će biti održano od 12 do 18. septembra na niškom Elektronskom fakultetu. Tri prvoplasirana tima očekuju nagrade.\nNapravili najbolju aplikaciju i obezbedili put u Barselonu\nZa one koji žele da znamenitosti Niša upoznaju prateći zadatu maršrutu, o njima uče odgovarajući na kviz pitanja, tako se zabave ili takmiče, đaci Gimnazije "Svetozar Marković" napravili su android aplikaciju kojom su pobedili na 5. MTS konkursu.\nU novembru drugi "Hakaton" u Nišu, prijave u toku\n12:34, 14. 10. 2015.\nProgrameri koji smatraju da aplikaciju na zadatu temu mogu da naprave za samo 24 sata to mogu dokazati na drugom "Hakatonu" na jugu Srbije, koji će 14. i 15. novembra biti održan na Elektronskom fakultetu.\nŠansa za nezaposlene je u IT sektoru\n09:40, 15. 9. 2015.\nOni koji žele da ulažu u sebe i svoje usavršavanje imaju priliku da, gde god živeli, rade poslove za poslodavce iz inostranstva jer škola "Level UP" organizuje kurseve iz raznih IT oblasti nakon kojih se povećavaju šanse za dobijanje posla.\nNišlija najbolji programer Balkana\n13:12, 4. 7. 2015.\nNa 23. Balkanskoj informatičkoj olimpijadi zlatnu medalju osvojio je Marko Stanković, gimnazijalac iz Niša. Sa istog takmičenja, bronzu u najveći grad juga Srbije donosi Dušan Živanović.\nAplikacija za učenje ispitnih pitanja pobednik “Hakatona”\n14:50, 25. 11. 2014.\nNakon 6 sati razmišljanja o ideji i podeli posla, i oko 14 sati intenzivnog rada na programiranju i borbe sa umorom i pospanošću, ekipa “Bazinga!” je kreirala pobedničku aplikaciju na “Hakatonu” održanom u Nišu.\nTakmičenje popularno u svetu prvi put u Nišu\n10:12, 21. 11. 2014.\nDeset timova od po 4 studenta imaće priliku da ovog vikenda na prvom "Hakatonu" na jugu Srbije na Elektronskom fakultetu u Nišu pokažu svoje znanje, kreativnost i sposobnost u programiranju.


RTS :: Vučić se sastao sa Rogozinom, sutra susret s premijerom Indije\nPolitika Vučić se sastao sa Rogozinom, sutra susret s premijerom Indije\nponedeljak, 09. jan 2017, 16:54 -> 20:25\nVučić se sastao sa Rogozinom, sutra susret s premijerom Indije\nPremijer Srbije Aleksandar Vučić se, tokom zvanične posete Indiji, sastao sa potpredsednikom Vlade Ruske Federacije Dmitrijem Rogozinom. Vučić se sutra sastaje sa premijerom Indije Narendrom Modijem.\nPredsednik Vlade Srbije je danas stigao u Indiju, a na aerodromu mu je priređen svečani doček.\nGovoreći o predstojećem sastanku sa premijerom Indije Narendrom Modijem, Vučić je rekao da ima nekoliko konkretnih tema za razgovor.\n"Jedna od tih stvari je i dolazak pojedinih indijskih investitora i neke naše kompanije koje žele izlazak na indijsko tržište su došle ovde", kaže Vučić.\nKaže da će biti razgovora o daljem unapređenju ekonomskih i političkih odnosa.\n"Nama je potrebna zaštita teritorijalnog integriteta u svim međunarodnim forumima, ali mislim da imamo ogromnu perspektivu u razvoju naših ekonomskih odnosa i u tom smislu verujem da ćemo i u vojno-tehničkim pitanjima uspeti da ostvarimo značajniju saradnju, što doprinosi razvoju srpske ekonomije", rekao je premijer Srbije.\nPodsetio je na to da je Indija druga zemlja na svetu po broju stanovnika i da to što imamo takav sastanak posle 31 godinu govori o tome da smo ipak uspeli nešto da uradimo.\n"Danas je Indija jedna od zemalja sa najbrže rastućom ekonomijom. I u Aziji je teško naći nekog ko može sa njima da se bori, mislim da mi to treba da iskoristimo za naše veće prisustvo na indijskom tržištu i da zamolimo pre svega one koji su najuspešniji da dođu u Srbiju i pokrenu proizvodnju. Verujem da možemo da ponovo pokrenemo industriju traktora, iako je naše tržište malo, ali da to bude proizvodnja za ceo region, pa čak i za neke zemlje na istoku. Mislim da je to dobra prilika za Indijce, ali moramo da otvorimo Srbiju prema ovako velikom tržištu, što u prethodnom periodu nismo uspeli da uradimo", naveo je Vučić.\nKada je reč o sastanku sa potpredsednikom ruske Vlade Dmitrijem Rogozinom, Vučić je poručio da je Rogozin prijatelj Srbije.\nKaže da su Rusi već dugo prisutni u Indiji i da u martu imaju veliki samit u Indiji.\n"Sve ruske komapnije koje prodaju naoružanje dolaze. Rogozin se time bavi i on je nama ponudio podršku da bismo mogli da učestvujemo u određenim poslovima, u remontima, gde mi dobijemo deo tog posla, neko bi rekao kolača, ja bih rekao veoma odgovornog posla, tako da možemo da zaposlimo više ljudi u Srbiji. Zahvalan sam mu na tome, pošto oni mnogo bolje poznaju Indiju nego mi", rekao je Vučić.\nKaže da je bilo reči o političkim odnosima Srbije i Rusije koji su veoma dobri i za koje misli da mogu dodatno da se unapređuju.\n"Zahvalio sam se za podršku teritorijalnom integritetu i suverenitetu Srbije", rekao je premijer Vučić.\nBilo je reči i o ekonomskim odnosima dve zemlje, rekao je Vučić, navodeći da je u prvih devet meseci prošle godine naš izvoz u Rusiju uvećan za 10,4 odsto u odnosu na 2015. godinu.\nUvoz je pao, pre svega zbog manjeg uvoza energenata, naveo je Vučić.\nOn je istakao da je u Srbiju 2016. godine došlo 5,1 odsto više turista u odnosu na 2014, te da očekuje dolazak još većeg broja Rusa u Srbiju.\nIstakao je da je sa Rogozinom razgovarao i o vojno-tehničkoj saradnji, dodajući da namenska industrija predstavlja jedan od značajnijih faktora za budući ekonomski rast Srbije.\n"To je jedan od motora razvoja Srbije i u namensku industriju ćemo uložiti mnogo više novca nego što smo mislili da ćemo biti u situaciji", naveo je Vučić i dodao da u svetu nikada nije bila veća potražnja za proizvodima namenske industrije.\nVučić i Rogozin će od 10. do 13. januara učestvovati na samitu investicija "Vibrant Gudžarat globalnom samitu", u indijskom gradu Gandinagaru, u saveznoj državi Gudžarat, a planirano je da se srpski premijer sastane i sa predsednikom Vlade Indije Narendrom Modijem.\n"Vibrant Gudžarat globalni samit" je jedan od najznačajnijih međunarodnih poslovnih skupova u Indiji.\nGlavna tema samita je održivi ekonomski i socijalni razvoj, a u fokusu su i aeronautika, odbrana, poljoprivreda i prehrambena industrija, biotehnologija, hemijska, petrohemijska i farmaceutska industrija, inovacije, istraživanje i razvoj, IT, obnovljiva energija i održivi razvoj, saobraćaj, tekstilna industrija, MSP i preduzetništvo, turizam i druge oblasti.\nbroj komentara 46 pošalji komentar\n(utorak, 10. jan 2017, 08:26) - Luka [neregistrovani]\nEkonomski razvoj i jačanje odnosa sa velikim državama za Srbiju je od izuzetne važnosti.\n(utorak, 10. jan 2017, 08:20) - Marko [neregistrovani]\nSrbija ima sve veći ugled u svetu.Ruska podrška nam mnogo znači,ovaj samit će doneti samo dobro Srbiji,svaku priliku za investicije i ekonomski razvoj Srbija mora da iskoristi.\n(utorak, 10. jan 2017, 08:18) - anonymous [neregistrovani]\nSaradnjom sa Indijom Srbija će imati mogućnost da proširi svoje tržište, i prilika da indijski investitori dođu u Srbiju.\n(utorak, 10. jan 2017, 08:06) - Bora [neregistrovani]\nOvaj samit je odlican za mnoge dogovore.\n(utorak, 10. jan 2017, 07:56) - Branko [neregistrovani]\nOvaj samit je veoma bitan za ekonomski razvoj Srbije.\n(utorak, 10. jan 2017, 07:54) - Mića [neregistrovani]\nGde god se sretnu, priljateljski narodi uvek imaju o čemu da razgovaraju kao što je opet bio primer sa predstavnikom Srbije i Rusije.\n(utorak, 10. jan 2017, 07:43) - Pol [neregistrovani]\nIskreno prijateljstvo se jos jednom potvrdjuje.\n(utorak, 10. jan 2017, 07:33) - sandra [neregistrovani]\nRusi su nasa braca i uvek na pomazu.\n(utorak, 10. jan 2017, 07:28) - Marko [neregistrovani]\nNema sumnje da ce Srbija na najbolji moguci nacin da iskoristi ovu posetu i da iz nje izvuce najbolje za nasu zemlju\n(utorak, 10. jan 2017, 07:26) - Marko [neregistrovani]\nIstok je Srbiji prijatelj i uvek se možemo osloniti na njih!\nVučić sa ambasadorom Ujedinjenih Arapskih Emirata o jačanju saradnje i razvoju bilateralnih odnosa\nsreda, 06. jul 2022.


Naslovne strane za 24. avgust 2017. godine\nBeta 24. avgusta 2017. 09:40\nDnevne novine na naslovnim stranama izdanja za četvrak, 24. avgust, najviše pišu o smirivanju tenzija izmedju Srbije i Makedonije, o želji Kosova da bude primljeno u Unesko kao i brojnim aferama prisluškivanja koje su u Srbiji ostale bez epiloga.\nBLIC – Pod naslovom „Palili su naše svetinje, ne mogu sada da ih čuvaju“, list piše o razlozima zbog kojih Kosovo ne treba da bude primljeno u Unesko. Tekst o normalizaciji odnosa Srbije i Makedonije posl povlačenja srpskog ambasadora iz Skoplja pod naslovom „Pomirenje u pet tačaka“.\nALO – „Glumio je Majku Terezu, mufljuz“, list napada predsednika opozicionog Pokreta slobodnih gradjana Sašu Jankovića navodeći da je u vreme kada je bio zaštitnik gradjana službeni džip platio 30.000 evra i kupio automobil svojoj supruzi.\nVEČERNJE NOVOSTI – „Tenzije smanjene, ostaju razlike o pitanju Kosova“, o razgovoru predsednika Srbi Aleksandra Vučića i premijera Makedonije Zorana Zaeva posle podignutih tenzija izmedju dve zemlje. „Ako pitaju za trudnoću, kazna i do 1, miliona dinara“, list piše o sadržini Nacrta zakona o rodnoj ravnopravnosti.\nDANAS – „Vučić živi u atmosferi iz drame Balkanski špjun“, list piše da su brojne afere prisluškivanja o kojima se govorilo u javnosti, ostale bez epiloga. „Jačanje kulta ličnosti umesto kulta države“, list prenosi reagovanja javnih ličnosti na kačenje slika predsednika države u kasarnama Vojske Srbije. O srpsko-makedonskoj krizi list piše pod naslovom: „Nevešto izrežirana predstava za javnost“.\nINFORMER – „Rat brzoj vožnji“, list piše da je policija za dva dana napisala 5.000 kazni za brzu vožnju.\nKURIR – „Stefanović novi predsednik naprednjaka“, list piše da je predsednik Srbije Aleksandar Vučić odlučio da ga na mestu predsednika Srpske napredne stranke zameni aktuelni ministar unutrašnjih poslova Nebojša Stefanović. „Firmi brata Ane Brnabić milioni od državnih poslova“, list piše da je moguće da je premijerka u sukobu interesa.\nPOLITIKA – Pod naslovom „Saglasnost u pet tačaka“, o razgovoru predsednika Srbije Aleksandra Vučića i premijera Makedonije Zorana Zaeva. „Euleks ćutao o kriminalu u kosovskom vrhu“, citira list bivšeg funkcionera Misije Euleks na Kosovu Andree Kapusela.\nSRPSKI TELEGRAF – „Srbiji spremali krvavi prevrat“, list piše da „Zapad“ želi da spreči izgradnju Turskog toka.


Opet smo „loši momci“: Holivudizacija Srba inspiracija za psihopate – Krstarica\nOpet smo „loši momci“: Holivudizacija Srba inspiracija za psihopate\nA. J. 15. marta 2019. 19:36\nMasakr na Novom Zelandu i snimak koji se pojavio na internetu na kojem učesnik u masakru Australijanac Brenton Tarant sluša srpsku krajišku pesmu, a Dejli Mejl prenosi da je i nosio oružje na kojem su ćirlicom ispisana srpska imena, nametnuo je pitanje – zahvaljujući kakvoj percepciji Srba i njihove istorije, je ovaj ubica,Australijanac, našao inspiraciju za bilo kakvu identifikaciju.\nSlično pitanje se postavljalo i kada je masovni ubica Andres Bering Brejvik koji je ubio 77 ljudi na suđenju rekao da su ga inspirisali srpski nacionalisti i da on u Srbima i Srbiji iz vremena bombradovanja vidi nešto čemu on sam teži.\nStručnjaci kažu da se psihopatološke ličnosti vezuju za „negativce“, a Srbi su, kako ocenjuju, „zahvaljujući holivudizaciji“ događaja sa prostora bivše Jugoslavije prikazani isključivo kao „loši momci“.\nSociolog Vladimir Vuletić ocenjuje za Tanjug da je „holivudizacija“ tih događaja nesumnjivo uticala na imidž Srba u svetu i u izvesnom smislu inspirisala one koji su počinili neka negativna dela da im uzor budu stvoreni stereotipi o ličnostima iz novije srpske istorije.\n„Da nisu Srbi, bili bi neki drugi negativni junaci, ali nažalost u ovom slučaju je reč o događajima iz (naše) novije istorije“, rekao je Vuletić.\nOd čega su Srbi bolovali u srednjem veku\nPočinioci takvih dela, kaže, i ne razumeju šta se dešavalo na ovim prostorima i nemaju nikakve veze sa tim, ali je poenta da se oni identifikuju sa „negativcima“.\nKako kaže, to svakako nije dobro, jer će se i dalje produbljivati loš i negativan imidž za Srbiju i Srbe.\nOno što je važno je da Srbija, ipak, i uprkos svemu, u poslednjih 20-tak godina dobija drugačije „obličje“, ali s druge strane, kaže, na stereotipe koji su prisutni ne može imati velikog uticaja.\nPsiholog Goran Tomin napominje da globalno medijska slika u svetu ume da dezorejntiše ljude.\nMejnstrim mediji, kaže, stvaraju sliku koja nekada ne odgovara istini, pa je tako medijska slika o Srbima kao dežurnim negativcima uspela da izazove različite reakcije kod ljudi širom sveta.\n„U ličnom okviru promišljanja čovek koji je počinio zločin na Novom Zelandu, pozicionirao je Srbe na određeni način. Nisam siguran šta je uticalo na njegovu odluku da uđe u džamiju i puca, ali možda je došlo do poistovećivanja sa tom medijskom slikom koja je dominantna u svetskim medijima. Svakako potrebna je šira analiza celog slučaja“, rekao je Tomin za Tanjug.\nNa Internetu kruži snimak na kome se vidi Australijanac Brenton Tarant, učesnik u masakru u džamijama na Novom Zelandu, kako nosi oružje na kojem su ćirilicom ispisana i srpska imena – Marko Miljanov Popović, Stefan Lazar, Miloš Obilić, Bajo Pivljanin….\nNa Internetu se pojavio snimak iz kola napadača pre nego što je izvršio masakr, čija autentičnost takođe nije potvrđena, na kome se čuje kako muškarac sluša srpsku krajišku pesmu „Od Bihaća do Petrovca sela“, u kojoj se pominje ime haškog osuđenika Radovana Karadžića.\nbrenton tarantmasakrnegativcinovi zelandSrbi


Ssefica izraelske diplomatije Tzipi Livni izjavila je u ponedeljak da ce se nova palestinska vlada ceniti po delima.\nPokret Fatah predsednika Mahmuda Abbasa i vladajucci Hamas su se dogovorili da Mohammad al-Shbeir, bivsi predsednik Islamskog univerziteta u Gazi, postane buduci premijer u vladi nacionalnog jedinstva koaj cce biti formirana krajem novembra.\nDoktorirao je mikrobiologiju u SAD. Smatraju ga simpatizerom islamistickog pokreta Hamas, mada nikada nije pripadao toj organizaciji. Hamas je pristao na formiranje nove vlade nakon vissemesecne izolacije Zapada zbog odbijanja da prizna jevrejsku drzzavu i odrekne se nasilja.\nSadassnji palestisnki kabinet na ccelu sa Hamasom slozzio se sa juccerassnjim pozivom Arapske lige za odrzzavanje medjunarodne mirovne konferencije u cilju ressavanje izraelsko – palestinskog sukoba, ssto se ocenjuje kao prvi korak ove organizacije u prihvatanju pregovora sa jevrejskom drzavom.


Agroindustrijski centar na Zlatiboru do 1. septembra (VIDEO)\nBeta 3. juna 2019. 14:10\nDo 1. septembra biće osnovan Agroindustrijski centar na Zlatiboru u koji će biti učlanjeni poljoprivredni proizvodjači da bi lakše plasirali robu, zaštitili brend i geografsko poreklo mesnih preradjevina, sira, meda i drugih proizvoda tog kraja, najavio je danas predsednik Opštine Čajetina, Milan Stamatović.\nOn je na Zlatiboru na regionalnoj konferenciji „Agroindustrijski centar – temelj privrede Zlatiborskog okruga“ novinarima rekao da su pionirski koraci napravljeni 2017. godine osnivanjem firme Ekoagrar, što je dalo dobre rezultate.\n„Pored turizma sada želimo da razvijamo i poljoprivredu i proizvodnju organske hrane“, rekao je Stamatović i dodao da Opština Čajetina uz stručnu pomoć Švedske na mestu gde „proizvodi i nastaju“, osniva Agroindustrijski centar kao deoničarsko društvo.\nProizvodjači će od Opštine dobiti podršku kroz obezbedjenu infastrukturu i neophodne subvencije, a imaće i siguran plasman robe i zaštitu od monopolista, rekao je Stamatović.\nU osnivanju centra već su napravljeni prvi koraci jer je u Krivoj Reci izgradjena mlekara i sušara, a u planu je izgradnja i hladnjače.\nŠvedski ambasador u Srbiji Jan Lundin rekao je da je „ključno pitanje kako zaštititi mlade proizvodjače da opstanu na tržištu gde dominiraju veliki“.\nŠvedska i Srbija već saradjuju kroz program“ Hrana sutrašnjice“.\n„U poljoprivredi se krije veliki potencijal koji miruje a treba naći način za veću proizvodnju i izvoz“, rekao je Lundin.\nPredstavnik Ministarstva trgovine, turizma i telekomunikacija Srbije, Mladen Radović kazao je da je Srbija poljoprivredna zemlja sa nedovoljno iskorišćenim potencijalom za proizvodnju organske hrane.\n„Srbija i Zlatibor mogu da postanu važan faktor u proizvodnji zdrave hrane, a Ministarstvo je spremno da pomogne kroz izradu neophodne regulative“, rekao je on.\n„Proizvodjači udruživanjem postaju jači na tržištu i dobijaju neophodnu edukaciju“, rekla je Vasiljević.\nProizvodjač sira „Zlatne Rudine“ iz sela Rudine Radivoje Mišović rekao je da je proizvodnjom planinskog punomasnog sira po uzoru na alpske zemlje počeo da se bavi pre tri godine.\n„Osnivanje Agroindustrijskog centra daje novu nadu jer očekujemo da udruženi postanemo snažniji i konkurentniji i na stranom tžištu i obezbedimo neophodan marketing“, rekao je Mišović.\nKompanija Huavej razočarana odlukom Švedske da zabrani njenu…


"Moto Rock Expo 2012" - Rock SvirkeRock Svirke\n„Moto Rock Expo 2012“\nU Kragujevcu će se od 13. do 15. januara, održati prvi „Moto Rock Expo“, specijalni događaj namenjen ljubiteljima motora, dobre muzike i prateće „rok ikonografije“. Glavni organizator, „Šumadija Sajam“ i koorganizator, Dom omladine Kragujevac, tokom tri dana trajanja manifestacije, predstaviće „bajkerima“ i „rokerima“ iz Kragujevca i Srbije, na prostoru „Šumadija Sajma“, atraktivne moto – programe i nove modele motora, kao i nezaobilazni prateći program – štandove najboljih tatoo – majstora iz Srbije i erotske šopove.\nPrvog dana manifestacije, u petak, 13. januara, od 13:00 na „Šumadija Sajmu“ će se održati i prva ovogodišnja promocija drugog po redu „Arsenal Festa“.\n„Moto Rok Expo 2012“ će imati i bogat muzički program u večernjim satima.\nU petak, 13. januara, nastupiće:\nČovek bez sluha (Kragujevac)\nPero Defformero (Novi Sad)\nBandX – tribute to AC/DC (Beograd)\nDok će u subotu, 14. januara svirati:\nRiblja čorba (Beograd)\nĐorđe David & Death Saw (Beograd)\nTribute To Osvajači (Kragujevac)\nUlaz na dnevne, sajamske programe je besplatan, dok se za muzički program, ulaznice po ceni od 400 din (dnevna) i 600 din (komplet za oba dana) mogu nabaviti u Domu omladine i Šumadija Sajmu.\n„Najsrećniji posetilac prvog „Moto Rock Expo 2012“ će uz kupljenu ulaznicu za koncerte i pokazano znanje iz „bajkerske kulture i muzike“, dobiti šansu da postane vlasnik kultnog motora – Harley-Davidson, što je ujedno i glavna nagrada za posetioce“, kako najavljuju organizatori.


08.02.2018 15:57 | Darko Pašagić\nBanjaluka - Mladi štoper Ilija Danilović sporazumno je raskinuo saradnju sa Borcem i karijeru će nastaviti u prvoligašu Republike Srpske, Zvijezdi 09 iz Etno-sela Stanišići.\nOvaj 21-godišnjak u prvom dijelu sezone igrao je na pet prvenstvenih i dvije utakmice u Kupu BiH, a ugovor sa Banjalučanima imao je do 30. juna ove godine.\n- Sa "crveno-plavima" sam se sporazumno razišao, jer želim da na proljeće igram više, a jasno je da ću u Etno-selu Stanišići za to imati veću priliku. Dobio sam ponudu Zvijezde i mislim da sam dobro postupio, jer se klub bori za plasman u Premijer ligu - naglasio je Danilović.\nIstakao je da se sa sada već bivšim klubom korektno razišao.\n- Htio bih se zahvaliti svima, posebno igračima i navijačima koji su me podržavali sve ovo vrijeme. Na kraju sam odlučio da krenem u nove izazove. Borac će mi ostati u lijepom sjećanju i možda se opet vratim, nekada u budućnosti - dodao je Danilović, koji je sa Zvijezdom 09 dogovorio saradnju do kraja prvenstva uz mogućnost produženja.\nŠef stručnog štaba kluba sa Gradskog stadiona Igor Janković je rekao da su mladom igraču izašli u susret, jer je bilo jasno da će u proljećnim bitkama imati manju minutažu.\n- U konkurenciji Bojana Puzigaće, Nemanje Janičića i Branka Ojdanića teško da bi se Danilović izborio za veću minutažu. Tu je i naš mladi igrač Vladimir Arsić, koji će, ubijeđen sam, zaigrati bar na nekoj od prvenstvenih utakmica. To sam mu predočio i brzo smo se dogovorili da se saradnja sporazumno raskine. Želim Daniloviću puno sreće u nastavku karijere - istakao je Janković.\nKormilar Banjalučana smatra da su pripreme dobro odrađene i da su igrači dobro podnijeli naporan rad.\n- Radilo se žestoko, ali imali smo i malo sreće, jer su nas mimoišle povrede. Bilo je nekih sitnijih prehlada, viroza i pokoji udarac, ali najvažnije je da niko nije duže odsustvovao iz trenažnog procesa. Jedno je sigurno spremno dočekujemo nastavak sezone - dodao je Janković.\nFudbaleri Borca generalnu provjeru pred nastavak prvenstva imaće u nedjelju protiv Metalegea, a ovaj meč biće odigran na pomoćnom terenu Banjalučana.\n- Biće to prilika da još malo posložimo kockice i uigramo neke taktičke zamisli pred 17. februar kada gostujemo u Bijeljini kod Radnika - naglasio je trener "crveno-plavih" Igor Janković.


Partizan i Tubić - "Tako blizu, a tako daleko" - Sportske.net\nPartizan i Tubić - "Tako blizu, a tako daleko"\nVicešampion Srbije još uvek nije angažovao Nemanju Tubića a kako sada stoje stvari pomaka u pregovorima neće biti do ponedeljka kada će dve strane ponovo sesti za sto.\nČinilo se tokom nedelje na izmaku da je samo pitanje trenutka kada će Partizan promovisati Nemanju Tubića kao svoje drugo zimsko pojačanje ali su se stvari u međuvremenu zakomplikovale.\nPoslednjeg dana radne nedelje dve strane su završile pregovore bez konačnog dogovora ali sa znatno približenim stavovima po pitanju Tubićevog ugovora.\n"Stavovi su se značajno približili, no, mogao bih da kažem da je Nemanja Tubić tako bluzu Partizanu, a tako daleko. Nismo pričali o dužini saradnje, jer moramo prvo da približimo finansijske stavove. Do ponedeljka sigurno neće biti novosti, tada ćemo ponovo sesti i porazgovarati" rekao je večeras Tubićev menadžer za "Sport".\nNije tajna da su finansije najveća prepreka za realizaciju saradnje jer Tubić želi godišnju zaradu u visini onih koje imaju nosioci igre a sportski sektor stoji pri stavu da defanzivac ne može da ima istu platu kao Nikola Drinčić ili Vladimir Volkov.\nNa kojoj bi cifri dve strane mogle "da se nađu" ostaje da se vidi početkom naredne nedelje kada će pregovori biti nastavljeni.


NOVOSAĐANI SLAVE, DELE IH DVA MEČA OD GRUPNE FAZE! Vojvodina ide direktno u treće kolo kvalifikacija za Ligu Evrope! - Informer\n00:46 Fudbal 1\nFudbaleri Vojvodine umesto od drugog kvalifikacije za Ligu Evrope počeće od trećeg kola nakon što su im rezulati četvrtfinala drugog najjačeg takmičenja na Starom kontinentu pošli za rukom\nKoliko je bilo bitno osvojiti Kup Srbije, pokazuje rasplet u četvrtfinalu Lige Evrope koji je išao na ruku ekipama Vojvodine i Anortozisa.\nNaime, srpskog i kiparskom predstavniku išlo je na ruku da iz Lige Evrope ispadnu ekipe koje u svojim ligama nisu obezbedile plasman u Ligu šampiona, a nakon što su Vulverhempton, Bazel i Kopenhagen završile učešće u četvrtfinalu, tako će Novosađani umesto od drugog, kvalifikacije započeti nešto kasnije, od trećeg kola.\nTo praktično znači da ih od Evrope dele samo dve utakmice. Naravno da ekipi Nenada Lalatovića neće biti lako, ali je ovo samo po sebi već uspeh. Naročito što će popraviti klupski i nacionalni koeficijent. U toj rundi ih čekaju ekipe poput Totenhema, Milana, Rendžersa pa će se u Novom Sadu nadati APOEL-u, Mariboru, BATE Borisovu...\nTakođe, ono što se promenilo jeste da će mesto u Ligi šampiona, koje bi bilo popunjeno osvajačem Lige Evrope pripasti ekipi Rena koja ide direktno u elitno takmičenje. Sparta iz Praga neće morati u kvalifikacije te će pravo u grupnu fazu Lige Evrope, dok je Partizan osigurao mesto među nosiocima u eventualnom plej-ofu kvalifikacija.\nMaxbetsport | Utorak, 11. 08. 2020.\nSrbija Fudbal sport Novi Sad UEFA FK Vojvodina Liga Evrope\nHvala Bogu da i nasi klubovi imaju malo srece u Evropi


Lepota i zdravlje“Natural Health” intervju sa Marijom Popović: “Zdravlje je, zaista, na prvom mestu” - Lepota i zdravlje “Natural Health” intervju sa Marijom Popović: “Zdravlje je, zaista, na prvom mestu” - Lepota i zdravlje\n“Natural Health” intervju sa Marijom Popović: “Zdravlje je, zaista, na prvom mestu”\nU intervjuu sa Tamarom Bogunović, autorka emisije “RTS ordinacija” Marija Popović otkriva najvažniji korak u poboljšanju zdravlja.\nVoditeljka i autorka emisije “RTS ordinacija”, Marija Popović, podelila je s nama kako izgledaju njeni najvredniji trenuci provedeni sa porodicom i – šta je, po njoj, tajna srećnog i ispunjenog života.\nPre otprilike pet godina, počela sam sa snimanjem emisija čiji je cilj da edukuju publiku kako da prepoznaju signale koje im šalje organizam, te kako da promenom navika budu zdraviji – reše svoj problem ili ga preduprede. Trudim se da gledaocima pružim korisne informacije i mnoštvo saveta kako da se snađu u ovim izazovnim vremenima koja su nas uverila da zdravlje, zaista, jeste na mestu broj jedan u našim životima.\nTeme kojima se danas bavim nekada su bile u drugom planu, a najponosnija sam na to što sam onu o zdravlju kroz svoju TV emisiju uspela da vratim u domove u najboljem terminu – nedeljom popodne.\nKroz mnogo godina čitanja i informisanja, a sada i rada na temama zdravlja, jasno mi je da je integrativni pristup pacijentu najvažniji, te da svaki čovek zahteva drugačiji pristup – čak i kad je reč o istom problemu. Tako i moja porodica i ja kombinujemo prednosti integrativnog pristupa, ali i moć tradicionalnih metoda dijagnostike i uvek imamo dva izvora. Važno je uvek tražiti i drugo mišljenje. Kod nas postoji uverenje da ako lekar koji koristi principe standardne medicine, u terapiju uvrsti, recimo, i biljke – to nije pravi lekar. A to je velika zabluda, jer sve je više lekara koji kombinuju znanje iz jedne i druge oblasti – iz klasične medicine, ali i ono znanje koje je čovečanstvo sačuvalo do danas. Verujem da će to biti neophodan pristup u godinama koje su pred nama. Srećom, u Srbiji je sve više stručnjaka koji u tom smislu „znaju znanje”. (Pročitajte i… Pod stresom ste? Ove jednostavne tehnike disanja umiruju um za 60 sekudni)\nPitanje koje često dobijam u poslednje vreme odnosi se na to koje sam najvažnije lekcije o zdravlju naučila i primenila. Vođena time, kreirala sam video-projekat “Zdrava porodica sa Marijom Popović”, koji publika može da prati na društvenim mrežama (YouTube, Instagram). Šta smo sve moja porodica i ja primenili od saveta i svih znanja do kojih sam došla za ovih pet godina i kako smo to sada zdraviji nego pre 10 godina – saznajte putem ovih kanala. Verujem da je zabavno, ali i korisno, pratiti Popoviće (Mariju, Milana, Sofiju i psa Luija).\nPrincip kojeg se držim, a koji i propagiram kroz projekat “Zdrava porodica” jeste „biraj manje zlo”. To je prvi i najvažniji korak u poboljšanju zdravlja. Promeniti vrstu hleba, pa odabrati vodu umesto soka kada sednete negde na piće, pa odbaciti krompir iz tanjira kada konzumirate meso, pa dodati više salate, pa započeti upotrebu dezodoransa bez aluminijuma, šampona i kupki bez parabena…i tako se postepeno dođe do navika koje su zlata vredne.\nU vezi sa ishranom, ono što primenjujem jeste da kada sam na odmoru, kada nisam napeta, ili kada su praznici, slobodnije jedem „lošiju hranu”, jer tada pankreas i jetra mogu da savladaju više „zla” koja im pakujemo. Tada nismo pod stresom koji opterećuje pankreas. Čim se vratim u regularne životne tokove, neminovno nastupi i stres, te se lišavam svih nepoželjnih namirnica, kao i loših navika. Ipak, jedne loše navike ne mogu da se rešim nikako, a to je mnogo kafe. Konzumiram je u velikim količinama i onda mi to izazove problem sa snom.\nPorodica mi je ispred svega – posla, novca, mobilnog telefona. Smeh i zajedničke aktivnosti suština su mog dana. A moj suprug i ja živimo parolu „sreća je u njenom dostizanju” i tome učimo i ćerku. Ne žudimo ni za čim, ali nam ništa i ne nedostaje, čuvamo vreme kao najvažniji resurs i ne bacamo ga uzalud, a naš dom je naša baza za beg. Kažu da ako nemamo sopstveni cilj, drugi će nas iskoristiti za postizanje svog. To znači da nećemo imati prioritete i da ćemo gubiti najvrednije – zdravlje, vreme, porodicu, prijatelje. Savremeni poslovni život je upravo to – „udica” za koju se čovek lako zakači. Moja porodica i ja na te „štapove za pecanje” ne reagujemo, jer nam nije stalo da budemo „velike”, već „srećne ribe”.\nNatural Health Jakov Simović\nNa tržištu danas postoji mnoštvo krema, losiona i seruma čiji je cilj umanjenje bora i usporavanje znakova starenja. Međutim, spas nudi i priroda. ...\nDa li ste ikada dan započeli osećajući se kao da ste nepobedivi, a onda nešto kasnije postali potpuno iscrpljeni? Dnevni usponi i padovi energije m...\nNajveći broj proizvoda za izbeljivanje zuba sadrži hemikalije koje mogu da oštete gleđ i zdravlje desni. Stoga, ukoliko želite da vaši zubi budu za...\nDo savršenih obrva bez primene mikroiglica i trajnog mejkapa – moguće je!


TO Gračanice upoznaje učenike sa kulturnim i istorijskim znamenitostima GracanicaOnline.Info\n14. oktobra 2019. 1 min read\nTuristička organizacija Gračanice i ove godine organizuje edukativne posete za učenike svih osnovnih škola na teritoriji opštine.\nTuristička organizacija Gračanice i ove godine organizuje edukativne posete za učenike svih osnovnih škola na teritoriji opštine. Posete se organizuju u dogovoru sa direktorima i nastavnicima osnovnih škola, a učenici će u pratnji predmetnih nastavnika (istorije ili geografije) i turističkog vodiča, imati priliku da posete i bolje se upoznaju sa istorijom, arhitekturom i freskopisom manastira Gračanica, kao i sa istorijom i arhitekturom arheološkog parka Ulpijana, saopšteno je iz Turističke organizacije Gračanice.\nPrethodne godine je u okviru edukativnih poseta, više od 600 učenika osnovnih i srednjih škola imalo priliku da poseti ove dve najposećenije turističke atrakcije na teritoriji opštine Gračanica. Ciljevi edukativnih poseta su bolje upoznavanje učenika sa kulturnim naseđem u opštini Gračanica i podizanje svesti o značaju i očuvanju kulturnog nasleđa.\nPosete će biti održane u periodu od 14. do 16. oktobra 2019. godine, pri čemu će svakog dana po dve osnovne škole imati priliku da obiđu manastir i arheološki park. Prva poseta će biti organizovana u ponedeljak, 14. oktobra, u 9 časova za osnovce iz Ugljara, a zatim se poseta nastavlja od 11 časova sa učenicima OŠ „Miladin Mitić“ iz Lapljeg Sela, dodaje se u saopštenju.\nPrevoz je organizovala TO Gračanice u saradnji sa opštinom Gračanica i Gradsko-saobrađajnim preduzećem Privremenog organa opštine Priština.\nTags: edukativne posete za učenike Turistička organizacija Gračanice\nPrevious U Domu kulture u gračanici, književno veče posvećeno Slobodanu Vladušiću\nNext Helena Popović najbolja glumica na FEDRAS-u\n5. avgusta 2021., 06:48


Izvor: VOA, 06.Maj.2021, 21:39\nOpozicione partije - Narodna stranka, Dveri, Stranka slobode i pravde (SSP) i još nekoliko stranaka razgovarale su sa predstavnicima Evropskog parlamenta o izbornim uslovima za izbore koji se najavljuju i očekuju 2022. godine. Opozicija je došla spremna, iznela niz predloga - od formiranja privremenog ministarstva ili koordinacionog tela za sprovođenje izbora, poverenika u javnim preduzećima i ustanovama ili promena u javnim medijima, ali kako kaže Robert Kozma iz Inicijative Ne davimo Beograd, u centru svega moraju da budu građani i njihovo pravo da slobodno biraju. "Mi ovaj razgovor vodimo zato što u Srbiji na snazi nije demokratski režim. Nažalost, postojeća vlast je od neke izborne demokratije svela Srbiju na nedemokratski hibridni režim. I to je konstatovano u raznim izveštajima, od Fridom hausa, ali i u izveštaju Evropskog parlamenta. Zbog toga se vodi ovaj razgovor i ne traže se nikakvi ustupci za političke aktere. Ne, traži se poštovanje prava građana", kaže Kozma. Za Arisa Movsesijana iz Nove stranke, bitno je da se opozicija ne zaustavi na kozmetičnim promenama, a pomalo u šali kaže da su tri stvari ključne: mediji, mediji i mediji. "To su najvažnije stvari, one koje se daju popraviti i za koje su već i evroparlamentarci uvideli u čemu je tu problem. Ne zahvaljujući tome što mi pričamo, nego zato što treba samo malo pogledati medije i videti da je u martu mesecu od 31 dana koliko traje mesec, 29 dana se sa televizija sa nacionalnom frekvencijom obraćao predsednik Vučić. Tako da kad to vidite ne treba mnogo da objašnjavate bilo kome šta se desilo i kako funkcionišu mediji ovde." Robert Kozma ne očekuje lak dijalog sa vladajućom strankom, ali ističe da je i sama vlast svesna loših reakcija u svetu izazvanih načinom na koji je prošle godine prvo vođen dijalog vlasti i opozicije, a zatim i samih izbora koji su doneli parlament koji je praktično bez opozicije i drugačijeg mišljenja. "Ta njegova šarena laža o preethodnim izborima, da su oni legitimni i da ovaj parlament predstavlja legitivmno izabrano telo - svima je zapravo jasno da to nije istina. Da je to netačno. I stoga čini mi se da i on shvata da je primoran da zapravo moramo poboljšati izborne uslove da bismo imali neki vid razgovora u društvu, mogućnosti da institucionalnim putem razrešimo društvene procese u Srbiji", kaže Kozma u razgovoru za Glas Amerike. Po mišljenju Arisa Movsesijana isborni uslovi su samo jedan, tehnički deo političkog delovanja. Kako kaže - ostalo je na opoziciji. "Džabe izborni izborni uslovi ukoliko mi nismo spremni za te izbore. A to je da odbranimo svaku biračku kutiju i da na taj način pokažemo građanima da će njihov glas biti zaštićen maksimalno i da će biti onako kako ljudi zaista glasali. TA da odgovornost ne ide samo na političare, nego se tog dana deli i na građane koji su izašli na izbore i koji su zaokružili neki broj. To onda vraća poverenje i podiže izlaznost i podiže ljude koji znaju da će njihov glas doneti neki boljitak". Sudeći po istraživanjima javnog mnenja, ali i po raspoloženju među opozicionim strankama, mnogi računaju da imaju najviše šansi za dobar rezultat, možda i pobedu na izborima u glavnom gradu. "Ukoliko opozicija smogne snage, sedne za jedan sto i ima dijalog, ne sa vlašću, nego između nas opozicionara, ja mislim da imamo dobar recept kako da pobedimo u Beo0gradu na narednim izborima", ističe Movsesijan. Za sada niko u opoziciji ne pominje unapred bojkot i pitanje je da li opozicione stranke imaju hrabrosti da se ponovo odluče za takav korak. Sa druge strane, ukoliko ne bude spremna na ozbiljnije kompromise, vladajuća SNS rizikuje da opoziciju primora da se ipak odluči za bojkot, a time i da Srbija ponovo dobije gotovo jednostranački parlament i nestabilnu političku situaciju.\nOpozicione partije - Narodna stranka i Dveri, Stranka slobode i pravde i još nekoliko stranaka razgovarale su sa predstavnicima Evropskog parlamenta o izbornim uslovima za izbore koji se najavljuju i očekuju 2022.


Rusija, za sada, ne izvodi udare po teroristima u Alepu - Sputnjik Srbija\n22:35 13 Avgust 2020\n13:53 16.11.2016 (osveženo 14:14 16.11.2016) Preuzmite kraći link\nNije bilo izjava o nastavku vazdušnih udara Vazdušno-kosmičkih snaga Rusije po teroristima u istočnom Alepu, izjavio je pres-sekretar predsednika Rusije Dmitrij Peskov.\n„Režim prekida izvođenje vazdušnih udara je prema odluci glavnog komandanta, kao što znate, bio produžen. Za sada nije bilo nikakvih izjava o nastavku vazdušnih udara po terorističkim ciljevima u istočnom Alepu“, rekao je novinarima Dmitrij Peskov.\nRanije je Stejt department osudio „nastavak bombardovanja Alepa od strane sirijskog režima i Rusije, tokom kojeg su oštećene bolnice i mobilna klinika“.\nRanije je zvanični predstavnik Ministarstva odbrane Rusije general-major Igor Konašenkov negirao tvrdnje o tri navodna bombardovanja bolnice u roku od 24 sata u Alepu u Siriji od strane Vazdušno-kosmičkih snaga Rusije.


Verica Kalanović: RTB Bor je perspektivno preduzeće - MEDIJA CENTAR BOR );\nVerica Kalanović: RTB Bor je perspektivno preduzeće\nBor, Beograd, 8. februar\nMinistarka za regionalni razvoj, državnu upravu i lokalnu samoupravu Verica Kalanović izjavila je da je u Srbiji u ovom trenutku 180 preduzeća u restrukturiranju, u različitom statusu, za čije se subvencije iz budžeta daje 750.000.000 evra, objavljuje Tanjug.\n„Neka su prespektivna kao RTB Bor, sa nekima se mora raditi, ona koja nemaju prespektivu biće ugašena“, rekla je Kalanović, učestvujući kasno sinoć u emisiji jagodinske televizije „Palma plus“.\nOva preduzeća moraju biti rešena, „nećemo čekati da se sama od sebe reše kao što se cekalo u prethodnom periodu“ i neće biti državna, dodala je ona. Neka će biti osposobljena da budu održiva i rade u postojećem sistemu, neka će biti u mešovitom obliku privređivanja, neka će biti privatizovana, a ona koja nemaju nikakvu perspektivu biće zatvorena, objasnila je Kalanović.\nBiće više radnih mesta, strani investitori pokazuju interesovanja iz različitih država Evropske unije, Arapskih Emirata… Srbija nije precrtana zemlja već zemlja u kojoj će se raditi i sve bolje živet, rekla je Kalanović. Govoreći o zaduženosti zemlje Kalanović je ocenila da država ima kapacitet da vraća dugove.\n„U ovom trenutku javni dug Srbije je takav da Srbija može da ga izdrži i da neće ući u dužničku krizu“, rekla je ona.\nKalanović je istakla da Vlada radi jako dobro, aktivnosti teku sinhronizovano, a to pokazuju rezultati „da smo u svim segmentima za šest meseci napravili mnogo više nego neke Vlade u prethodnom periodu za ceo mandat. U fokusu su ekonomija, Kosovo, evrointegracije i mi u vladi “ imamo konsenzus oko sve tri ove teme“.\n„Očekujem dobijanja datuma za pregovore u junu, jer je Srbija dosta uradila na putu priključenja EU, rekla je Kalanović i istakla da je i EU zadovoljna rezultatima koje je Srbija ostvarila na tom putu.


Niko nije pošteđen: Glavna privreda Evrope će utonuti u dugove - 26.11.2020, Sputnik Srbija\nNiko nije pošteđen: Glavna privreda Evrope će utonuti u dugove\nNemačka bi sledeće godine mogla da se zaduži do 180 milijardi evra – zemlja je prinuđena da uzima kredite kako bi finansirala troškove nastale usled pandemije... 26.11.2020, Sputnik Srbija\nsvet, vesti, evropa, nemačka, dug, angela merkel, ekonomija\n17:55 26.11.2020 (Osveženo: 00:55 26.08.2021)\nNemačka bi sledeće godine mogla da se zaduži do 180 milijardi evra – zemlja je prinuđena da uzima kredite kako bi finansirala troškove nastale usled pandemije virusa korona, saopštava „Blumberg“.\nMinistar finansija Nemačke Olaf Šolc je više puta izjavljivao da će godine budžetske discipline pomoći glavnoj privredi Evrope da se izbori sa posledicama pandemije. Međutim, u novembru je priznao da će Nemačka biti primorana da uzme više kredita sledeće godine, podseća „Blumberg“.\nNemačka je ovog meseca za pomoć preduzećima, kao što su restorani i barovi, izdvojila 14 milijardi evra. Produženje pomoći do decembra koštaće zemlju dodatnih 20 milijardi evra, navodi se u članku.\nNemačka ekonomija je u trećem kvartalu 2020. godine porasla za rekordnih 8,5 odsto u poređenju sa prethodna tri meseca.\nZatvaranje evropskih skijališta\nPortal „Frankfurter rundšau“ prenosi da nemačke vlasti nameravaju da se dogovore sa drugim zemljama Evropske unije da zatvore skijališta u predstojećoj sezoni kako bi sprečili širenje virusa korona.\n„Potrudićemo se da se u Evropi dogovorimo o mogućnosti zatvaranja svih skijališta. Nažalost, kada čujete saopštenja austrijske strane, shvatate da se to neće lako postići, ali pokušaćemo ponovo“, rekla je nemačka kancelarka Angela Merkel u Bundestagu.\nVlasti Francuske i Italije već su saopštile da zatvaraju odmarališta.\nNemci i Francuzi na prekretnici: Između zdravstvene i ekonomske katastrofe


Vesti - Page 93 of 96 - Opština Niška Banja\nPovodom 8. marta, Međunarodnog dana žena, Udruženje žena „Srce“ i Gradska opština Niška Banja darivali su pet žena sa područja ove opštine koje se nalaze u veoma teškom ekonomskom položaju i kojima je, kako je procenjeno, pomoć i podrška najpotrebnija. Članice udruženja poklonile su svojim sugrađankama kolače koje su same pripremile, a od opštine su dobile na poklon pakete sa… Opširnije…\nVoda sve bliža Radikinoj Bari\nZajedničkim angažovanjem žitelja Radikine Bare i opštine Niška Banja krajem novembra krenula je izgradnja cevovoda koja će vodu od seoskog izvora dovesti do samog sela što će omogućiti izgradnju sekundarne vodovodne mreže. Predsednik Saveta građana Radikine Bare Vojkan Arsić kaže da su meštani pokrenuli akciju izgradnje vodovoda, jer nisu više mogli da čekaju da im neko iz grada pomogne. „Potrebe… Opširnije…\nNovo lice parka u Niškoj Banji\nGradska opština Niška Banja započela je sanaciju centralnog banjskog parka i glavnog izvorišta tople vode. Projektom sanacije planirano je da bude izgrađena jedna nova pešačka staza i popločane sve preostale staze u parku, uređen vodeni tok od česme „Tri kralja“ do hotela „Radon“ i kompletno preuređeno izvorište koje se nalazi u neposrednoj blizini banje. U opštini Niška Banja kažu da… Opširnije…\nHUMANOST U DOBA KORONE – Tableti na poklon siromašnim učenicima\nTREĆA SEDNICA SKUPŠTINE GO NIŠKA BANJA


Predsednik Komisije za zaštitu konkurencije Miloje Obradović rekao je u Narodnoj skupštini Republike Srbije da je ta Komisija, prema ocenama Evropske komisije, među najboljima u Evropi, a najbolja na Zapadnom Balkanu.\nObradović je, predstavljajući izveštaj o radu, ukazao da je zadovoljan rezultatima koje je Komisija postigla u 2018. godini, navodeći da ona sarađuje s najjačim svetskim institucijama, kao i da će ovih dana potpisati memorandum o saradnji s Kinezima, čije će zaposlene obučavati u Srbiji.\nOn je rekao i da nema prepreka za otvaranje Poglavlja o pridruživanju sa Evropskom unijom koja se tiču rada Komisije.\nNavodeći da se Komisija finansira iz taksi na izdata rešenja, Obradović je rekao da je ona ostvarila suficit od 243 miliona dinara, od čega je 140 miliona dinara preneto u budžet Republike Srbije.\n- Poslovanje Komisije nije ugroženo, nemamo probleme u finansiranju aktivnosti. Najveći nivo rashoda se odnosi na plate zaposlenih - rekao je Obradović poslanicima.\nOn je rekao i da je Komisija analizirala i tržište maloprodaje, a da nije mnogo urađeno kada je reč o javnim preduzećima, navodeći da JP ne poznaju dovoljno oblast zaštite konkurencije i da prave mnogo grešaka.\nPredsednica Odbora za privredu Snežana Petrović rekla je da su strane kompanije i one koje dolaze sa drugih tržišta sa više iskustava veštiji u postupanju na tržištu. Zato, kako kaže, domaće kompanije moraju što više da se prilagođavaju i edukuju.\nOna navodi da koncentracija podstiče kompanije da poboljšaju svoje proizvode i smanje troškove, što vodi ka povećanju produktivnosti i inovativnosti, a krajnjim potrošačima obezbeđuje širok asortiman proizvoda u ponudi po pristupačnijim cenama.\n- Ovo je proces permanentnog takmičenja među kompanijama i može da igra značajnu ulogu u podsticanju ekonomskog rasta i daljeg razvoja Srbije - rekla je Petrovićeva.\nOna je dodala da se novi Zakon o zaštiti konkurencije nalazi u izradi i da se očekuje njegova finalizacija.\nIzvor: Vebsajt RTV, 20.06.2019.


VIVO SP | Pertini Toys\nSajt: Pertini Toys\nTelefon: +381 35 81 00 322\nO brendu: Kompanija Pertini je lider na tržištu igračaka od 1990. godine. Za svo to vreme postojanja, kompanija je napredovala i postala jedna od najuticajnijih i najinovativnijih kompanija u regionu. Svojim širokim asortimanom, kvalitetnim i atraktivnim igračkama, Pertini postavlja standarde već dugi niz godina. Posle 20 godina poslovanja, Pertini brend je i dalje sinonim za kvalitet, zabavu i igru!\nKao odgovoran, kooperativan poslovni partner, ali pre svega, zbog renomiranosti Pertini brenda, kvaliteta i raznolikosti asortimana koji nudimo, uspostavili smo, od osnivanja do danas, saradnju sa najeminentnijim i uticajnijim preduzećima, trgovinskim lancima i obrazovnim i specijalizovanim dečijim institucijama. Pristupamo poslovanju sa velikom dozom odgovornosti i integriteta, na osnovu čega sarađujemo sa svima koji u fokusu svoje delatnosti imaju decu i dečije interese, kako u zemlji, tako i sa brojnim kompanijama u svetu.


Retrospektiva – INFOFEST\nUNLIMITED Na infofest-u 2014, evidentirano je 1.045 pojedinačna registrovana učesnika koji su došli iz 26 država, što govori o narastajućoj internacionalnoj fizionomiji Infofest-a . Status kompanije-učesnice XXI Festivala imale su 43 firme i institucije. Pet intenzivnih radnih dana ispunjenih Infofest programima sadržala su: 31 kompanijsku i projektnu prezentaciju; Jedno pozivno izlaganje (Egbert-Jan Koekkoek); XII Međunarodnu ...\nPORUKE 2013 XX Festival informatičkih dostignuća – INFOFEST 2013 održan je u Miločeru (Budva), od 29. septembra do 5. oktobra, pod sloganom „Poruke“. Ovaj, najznačajniji ICT skup u regionu, okupio je gotovo hiljadu registrovanih učesnika. Bila je to još jedna dobra prilika za razmjenu iskustava i sticanje novih znanja u oblasti razvoja i primjene informaciono-komunikacionih ...\nDRUGAČIJI INFOFEST 2012 XIX Festival informatičkih dostignuća – INFOFEST 2012 održan je u Miločeru (Budva), od 30. septembra do 6. oktobra, pod sloganom „Trebaju nam mostovi“. Ovaj, najznačajniji ICT skup u regionu, okupio je gotovo hiljadu registrovanih učesnika. Bila je to još jedna dobra prilika za razmjenu iskustava i sticanje novih znanja u oblasti razvoja ...\nXVIII INFOFEST – ISPIT ZRELOSTI Osamnaesto INFOFEST okupljanje treba da predstavlja punoljetstvo jedne od najznačajnijih ICT manifestacija u Jugoistočnoj Evropi. No, zvučaće neskromno, ali je Festival informatičkih dostignuča fazu svog mladalačkog sazrijevanja davno završio. Zbog toga je ovogodišnji slogan INFOFEST-a „Ispit zrelosti“ samo blaga asocijacija na godine trajanja, ali i poruka javnosti da je odnos ...\nDA SE BOLJE VIDI Sedamnaesti Festival informatičkih dostignuća –INFOFEST 2010 održan je u Budvi od 26. septembra do 02. oktobra 2010. godine. Ovogodišnji Infofest okupio je brojne učesnike, predstavnike državne uprave, informatičkih kompanija, javnih preduzeća i finansijskog sektora Crne gore i regiona. U radu festivala učestvovale su i brojne kompnije iz Srbije, među kojima su ...


Popularni izvođač Devito obradovao je svoju publiku najavom novog albuma! - Hype TV Vesti\nPopularni izvođač Devito obradovao je svoju publiku najavom novog albuma!\n18/07/2021 9:51 AM\nDevito je pre mesec dana izbacio pesmu “Telo” koja je i te kako brzo osvojila srca publike, a on je u tišini nastavio da radi i priprema nove hitove za svoju publiku.\nIako ne voli puno da medijski eksponira, na društvenim mrežama je vrlo aktivan, pa je ovog puta putem svog Instagram profila obradovao svoju publiku najavom novog albuma koji će uskoro ugledati svetlost dana.\n– Najjači album u Evropi se privodi kraju – napisao je on, a fanovi nisu krili svoje oduševljenje.\nIako još uvek nije poznat datum izlaska albuma, fanovi su sigurni da ih očekuju pravi hitovi koji je ovaj izvođač pripremio.


Palmer: SAD podržavaju dijalog Kosova i Srbije\n► Palmer: SAD podržavaju dijalog Kosova i Srbije\nZamenik pomoćnika američkog državnog sekretara Metju Palmer danas je pružio uveravanja predsedniku Kosova Hašimu Tačiju da SAD podržavaju proces dijaloga Kosova i Srbije, saopšteno je iz kabineta kosovskog predsednika.\nVlada Kosova je saopštila da su Haradinaj i Palmer razgovarali o stanju na Kosovu, procesu transformacije BSK u Vojsku Kosova, o dijalogu Kosova i Srbije i o "naporima za postizanje međuinstitucionalnog i međupartijskog jedinstva oko dijaloga i vladavine reda i zakona".\nDimitrije Boarov: Ćudljiva nafta\nVeć smo na kraju četvrtog meseca ove godine, a još nije jasno kako će je svetska ekonomija pregurati. Nekada se, pre nekoliko godina, u ovo vreme o tekućim godišnjim izgledima privrede u...\nPoglavar Srpske pravoslavne crkve (SPC) patrijarh Irinej izjavio je da ne pripada nijednoj politici i naglasio da bez jedinstva nema opstanka srpskom narodu.\nBošnjaković očekuje dogovor sa Srbijom o ukidanju njenog zakona o univerzalnoj jurisdikciji\nMinistar pravosuđa Hrvatske Dražen Bošnjaković izrazio je danas očekivanje da će sa Srbijom biti postignut dogovor o stavljanju van snage njenog zakona o univerzalnoj jurisdikciji koji Srbiji...\nPremijer Kosova Ramuš Haradinaj danas je osudio i kao agresiju srpskih vlasti ocenio zaustavljanje njegovog savetnika i člana Glavnog odbora Samostalne liberalne stranke Srđana Jovanovića na...\nSamostalna liberalna stranka: Srpska policija zadržala člana SLS Srđana Jovanovića\nSamostalna liberalna stranka Kosova je saopštila da je danas je na prelazu Bela zemlja zadržan član Glavnog odbora te stranke i savetnik premijera Kosova Srđan Jovanović.\nIntervju Mirjana Karanović: Ne dam strahovima da me savladaju\nO tome šta još želi da uradi u životu, zbog čega je feministkinja i o svim stvarima koje nam život priređuje i kad ih ne želimo, za Novi magazin govori Mirjana Karanović\nPredsednik Srbije Aleksandar Vučić rekao je danas u Pekingu da je Srbija voljna da uči iz kineskih iskustava u razvoju, prenela je Sinhua.\nLekar Miroslav Ilić izjavio je da zdravlje direktorke novosadskog TV Kanala 9 Maje Pavlović, koja već deset dana štrajkuje glađu može biti ugroženo, navodi njen lekar Miroslav Ilić.\nJedan od pet miliona Novi Sad podržava vlasnicu Kanala 9\nOrganizatori građanskog protesta "1 od 5 miliona" u Novom Sadu saopštili su danas da podržavaju direktorku televizijske stanice "Kanal 9" Maju Pavlović u njenoj borbi za opstanak te televizije i odbranu prava na rad i slobodno i profesionalno izveštavanje.\nU Srbiji će sutra biti sunčano i veoma toplo vreme, saopštio je Republički hidrometeorološki zavod.U severnim i zapadnim krajevima uveče jače naoblačenje sa kišom i pljuskovima sa grmljavinom mestimično.\nVulin sa kineskim ministrom odbrane u Moskvi\nMinistar odbrane Srbije Aleksandar Vulin i ministar nacionalne odbrane Kine general Vei Fenghe koji su razgovarali u okviru Osme bezbednosne konferencije u Moskvi složili su se u oceni da su trenutni odnosi Srbije i Kine "najbolji u istoriji za šta su zaslužni lični odnosi predsednika (Aleksandra) Vučića i Si Đinpinga".\nIzborni panel za predstavke i žalbe Centralne izborne komisije (CIK) Kosova delimično je danas usvojio žalbu Srpske liste na odluku komisije i naredio potvrđivanje kandidatura njenih predstavnika za gradonačelnike opština na severu Kosova na izborima 19. maja.\nVlаdа Srbije usvojilа je nа dаnаšnjoj sednici izmene i dopune uredbe o utvrđivаnju progrаmа izvođenjа rаdovа nа zаštiti, uređenju i korišćenju poljoprivrednog zemljištа zа 2019. godinu.\nVesić: U ovo vreme sledeće godine Beograd će imati 374 nova autobusa\nU Beogradu je danas potpisan ugovor o nabavci 244 niskopodnih autobusa za GSP "Beograd", a zamenik gradonačelnika Beograda Goran Vesić najavio je da je u narednih godinu dana planirana kupovina još 130 novih "Ikarbusovih" autobusa za prestonicu.


Kosovo: Trideset dana pritvora Azemu Sulji\n30. april/travanj, 2016.\nEulex-ov sudija Osnovnog suda u Prištini odredio je bivšem poslaniku Demokratske partije Kosova, Azemu Sulji, pritvor od 30 dana.\nSulja se u petak predao Policiji Kosova pošto tokom pretresa njegove kuće u sredu nije se nalazio na Kosovu. On se smatra da je bio na čelu kriminalne grupe koju čine građani Kosova i Srbije.\nU sredu, 27. aprila, na Kosovu je sprovedena operacija hapšenja i pretresa na 42 lokacije, a u kojoj je bilo uključeno 350 policajaca.\nKako su naveli iz tužilaštva, radi se o slučaju koji obuhvata krivična dela organizovanog kriminala, pranje novca, zloupotrebu službenog položaja, krivotvorenje zvaničnih dokumenata i davanje i primanje mita.\nUkupno je 40 osumnjičenih u ovoj krivičnoj istrazi, a šestoro njih je bilo uhapšeno. Lider grupe, Azem Sulja, bivši komadant Oslobodilačke vojske Kosova (OVK) i poslanik u skupštini Kosova, tokom operacije EULEX policije kao i kosovske, toga danabio je u bekstvu.\nSulja je inače u četvrtak podneo ostavku sa mesta poslanika Kosova.\nČlanovi organizovane kriminalne grupe sarađivali su, svako sa posebnom ulogom u tome, da bi oštetili Kosovo za društvenu imovinu čija se vrednost procenjuje na 30 miliona eura, kroz kriminalne aktivnosti među kojima su krivotvorenje zvaničnih dokumenata i davanje mita javnim službenicima.\n"Oštećene strane su državni budžet Kosova i srpske porodice sa Kosova čije je pravo na zemljišne parcele zloupotrebila ova organizovana kriminalna grupa", stoji u saopštenju.\nZnačajan deo predmetnih zemljišnih parcela privremeno je zaplenjen na nalog sudije za prethodni postupak iz Osnovnog suda u Prištini 26. aprila 2016. Cilj procesa je da se zemljište vrati u zakonsko javno vlasništvo, u prvoj instanci.\nNekoliko osumnjičenih u istrazi državljani su Srbije, sa boravkom u Srbiji. U okviru istrage ostvarena je i efektna saradnja Tužilaštvom za organizovanim kriminalom u Beogradu.


SAD pomažu Gruziji u borbi protiv terorista - 2002-02-28\nSekretarijat za odbranu umanjuje važnost napomena o hitnosti otvaranja amerièkih vojnih odnosa sa Gruzijom. Viši portparol Pentagona, Viktorija Klark, sugeriše da se radi o uobièajenim vezama - veoma sliènim vojnoj razmeni kakvu Sjedinjene Države imaju sa nizom država.\n“Veoma cenimo uèestvovanje Gruzije u globalnom ratu protiv terorizma. Cenimo i naše vojne odnose sa Gruzijom, koji su jasno poèeli pre 11. septembra i uvek smo bili i ostajemo predani njihovim težnjama da poboljšaju svoju unutrašnju bezbednost.”\nMeðutim, jedan visoki vojni zvaniènik, pod uslovom da ne bude imenovan, rekao je novinarima da Gruzija s nestrpljenjem èeka poèetak programa. Isti zvaniènik je priznao da je interes Sjedinjenih Država da zadovolje neke gruzijske vojne potrebe dobio na hitnosti, zbog toga što Vašington veruje da je prisustvo teroristièke organizacije “Al kaide” u toj zemlji sve veæe otkako su Sjedinjene države napale “Al kaidu” u Avganistanu. Taj visoki zvaniènik je predoèio da æe predloženi program obuke i opremanja u Gruziji, meðutim, biti ogranièen i nipošto slièan sadašnjim daleko veæim antiteroristièkim manevrima u kojima uèestvuju amerièke trupe na Filipinima.\nPored amerièkih armijskih i vazduhoplovnih instruktora koji æe biti upuæeni u Gruziju, isti zvaniènik je rekao da bi paket o kojem se pregovara mogao da obuhvati i odreðenu kolièinu oružja, uniformi i druge vojne opreme. To bi bio dodatak na deset helikoptera koji su bez naoružanja upuæeni u Gruziju oktobra prošle godine, kao pomoæ gruzijskoj vojsci u rešavanju problema pokretljivosti snaga. Viši vojni zvaniènik je rekao da se oèekuje da još dva helikoptera budu upuæena u Gruziju iz Turske, dodavši da je dogovor u helikopterima sklopljen pre teroristièkih napada 11. septembra u Sjedinjenim Državama.\nIsti zvaniènik je takoðe objasnio da je dogovor razmotren i sa ruskim vlastima, koje javno izražavaju bojazan zbog amerièko-gruzijske vojne saradnje. Visoki vojni zvaniènik je priznao da bi ceo aranžman - kako je doslovno rekao - “mogao da pomeri prag ruskog pristajanja na našu prisutnost u njihovom dvorištu do same granice”, zakljuèivši da on ipak ne ugrožava Rusiju, uz naglasak da je to na posletku nešto što traži Gruzija.


NovaEnergija.net » Office web aplikacije Office web aplikacije – NovaEnergija.net\nHome Tags Posts tagged with "Office web aplikacije"\nOffice web aplikacije\nMicrosoft uvodi opciju za diktiranje u Office aplikacije\nMicrosoft je još početkom 2018. počeo da uvodi opciju za diktiranje u Word desktop aplikacije, da bi sada za lansiranje spremio i verziju za Office web aplikacije.\nTako bi opcija koja izgovoreno pretvara u kucani tekst na Word i OneNote trebalo da pristigne tokom sledeće nedelje, a kao deo Microsoft-ove inicijative za pomoć onima koji žive sa disleksijom. Nova opcija onima koji imaju poteškoća sa čitanjem i pisanjem omogućava da „kucaju“ uz pomoć glasa, te bi Office web aplikacije mogle da pronađu svoje mesto i u školama, a kao alati za pomoć učenicima koji imaju poteškoće na ovom polju.\nWord i OneNote će biti prve web aplikacije koje će dobiti opciju za diktiranje, dok će PowerPoint, Excel, i Outlook istu opciju dobiti tokom 2019. godine.\nPored toga Microsoft u Word, OneNote, Outlook online, OneNote za iPad, Mac i Windows 10 dodaje i opciju za prevođenje u realnom vremenu. Opcija za prevođenje omogućiće prevod čitavih stranica teksta, a očekuje se da do korisnika stigne na jesen.\nIzvor: The Verge / PC Press\nMicrosoft uvodi opciju za diktiranje u Office aplikacije was last modified: October 18th, 2018 by Ivana Karanović\nOctober 18, 2018 0 comment\nObjavljena crna lista internet trgovaca


FK Kolubara plasmanom u Super ligu Srbije ostvario istorijski uspeh | Regionalne\nVest: FK Kolubara plasmanom u Super ligu Srbije ostvario istorijski uspeh\nFK Kolubara plasmanom u Super ligu Srbije ostvario istorijski uspeh\nFudbaleri Kolubare iz Lazarevca ubedljivom pobedom 3:1 u pretposlednjem 33. kolu Prve lige Srbije nad ekipom Borca iz Čačka i teoretski su ostvarili najveći uspeh plasman u elitno klupsko takmičenje - Super ligu Srbije. Ova ekipa Kolubare predvođena stručnim štabom na čijem je čelu Lazarevčanin Zoran Milinković dosanjala je san bezbroj generacija fudbalera iz Lazarevca u istoriji kluba dugoj 102 godine.\nIza ovog uspeha stoji ogroman dugogodišnji trud i rad čelnih ljudi Kolubare koji su obezbedili besprekorne uslove i omogućili da Lazarevčani sledeće godine na gradskom stadionu u Lazarevcu ugoste velikane srpskog fudbala. Pored rukovodstva ogroman doprinos uspehu ove generacije Kolubare dali su i brojni treneri mlađih kategorija koje su iznedrile gotovo polovinu današnje ekipe koja je ostvarila ovaj uspeh.\nFudbalski klub „Kolubara” osnovan je 1919. godine, a san o učešću u elitnom klubskom takmičenju u Srbiji u dresu Kolubare sanjali su brojni fudbaleri poput: Nemanje Matića, Marka Grujića, Dejana Švabe Đurđevića, Zorana Jovičića, Veljka Simića, Nikole Vujoševića, Marka Rankovića, Dragana Čadikovskog, Dragana Grčića, Nemanje Andrića, Dušana Vasiljevića, braće Načić, Žujevića, Mićka Jovanovića i brojnih drugih.\nMnogi od ovih igrača koji su započeli ili proveli deo svoje karijere u Kolubari svoje snove su ostvarili u velikim evropskim klubovima. Ulazak Kolubare u Super ligu proslavljen je fantastičnim vatrometom, a svi ljubitelji fudbala u Lazarevcu željno iščekuju prve superligaške mečeve. Kako najavljuju iz rukovodstva fudbalskog kluba, Lazarevac sledeće godine neće biti samo mesto za izlet superligaškim ekipama već će se za bodove Kolubara lavovski boriti. Cilj Kolubare je da se superligaški fudbal dugi niz godina igra baš u Lazarevcu.\nLazarevac Sport Fudbal\nSva prava zadržana 2022. • Izrada sajtova i aplikacija • CMS - Upravljanje sadržajem


„Patriot“ se obrukao, S-400 krenuo ka Indiji - Sputnjik Srbija\n02:56 11 Avgust 2020\n„Patriot“ se obrukao, S-400 krenuo ka Indiji\n07:10 06.10.2018 (osveženo 07:20 06.10.2018) Preuzmite kraći link\nAmerički sistem PVO „Patriot“, pandan ruskom S-400, doživeo nekoliko neuspeha u Saudijskoj Arabiji, odnosno tokom rata u Jemenu, pa pretnja Vašingtona sankcijama onim državama koje bi kupile ruski S-400 nije samo strateška već i ekonomska mera.\nRusija pokrenula postupak isporuke S-400 Indiji\nAleksandar Mihejev, portparol ruske odbrambene korporacije „Rosoboroneksport“, obavestio je javnost da je Rusija pokrenula postupak isporuke protivvazdušnih sistema S-400 Indiji. Isporuka je započeta na osnovu prethodno potpisanog sporazuma na marginama susreta ruskog predsednika Vladimira Putina i premijera Indije Narendre Modija u Nju Delhiju. Ovaj, pet milijardi dolara vredan ugovor, predstavlja najveći posao koji je Rusija ikada sklopila sa Indijom u oblasti vojnotehničke saradnje.\nPodsetimo, pomoćnik ministra odbrane SAD za Azijsko-pacifički region Rendal Šriver je krajem avgusta izjavio da su SAD zabrinute zbog planova Indije da kupi oružje od Rusije, uključujući protivvazdušni raketni sistem S-400 i da ostavlja mogućnost uvođenja sankcija zbog tih planova.\n„Kako bi stale na put izvozu ruskog oružja, SAD usvajaju unutrašnje zakone koje realizuju resorne institucije, odnosno Ministarstvo trgovine i Ministarstvo finansija, uvođenjem različitih tipova sankcija“, ističe Rožin.\nRožin dodaje da je američki PVO sistem „Patriot“, pandan ruskom S-400, doživeo nekoliko neuspeha u Saudijskoj Arabiji tokom rata u Jemenu, i da pretnja sankcijama onim državama koje bi kupile ruski S-400 nije samo strateška već i ekonomska mera.\n„Cenu i ugled američkim sistemu su bukvalno oborile balističke rakete koje lansirane iz Jemena, koje su nekoliko puta probijale štit PVO oko međunarodnog aerodroma u Rijadu“, objašnjava ruski stručnjak.\n„Što se tiče saveza između država koje su formalno pogođene američkim sankcijama ili koje su na neki drugi način na udaru SAD, među njima takođe ostaju određeni konflikti, kao na primer između Kine i Indije. Osim toga, napeti su odnosi između Pakistana i Kine. Ali, delovanje SAD će svakako ove države gurati da međusobno sarađuju, na primer u okviru BRIKS-a, ŠOS-a, UN ili neke druge međunarodne organizacije“, objašnjava naš sagovornik.\n© Foto : Jutub/Dmitrij Kučvaljski\n„SAD rade na započinjanju novog hladnog rata protiv Kine i spretno koriste tradicionalne nesuglasice koje postoje na relaciji Indiji—Kina. Zato eksperti govore da bi u smislu eventualnog uvođenja sankcija Indiji bio napravljen izuzetak, upravo iz političkih razloga, jer Vašington želi podršku Nju Delhija“, ističe Rožin.\nVasilij Kašin, naučni saradnik Centra za izučavanje problema Severoistočne Azije u okviru Ruske akademije nauka, slaže se da između Kine i Indije postoje konkurentski odnosi u regionu.\n„Kina sprovodi ekspanziju u pacifičkom regionu, a Indija se s jedne strane oslanja na Ameriku, ali sa druge svoje jačanje u regionu sprovodi upravo uz pomoć ruskog oružja. Indija i Rusija rade na jačanju i povećanju privredne razmene, ali sarađuju i u oblasti razvijanja novih tehnologija. Važno je pomenuti rad na zajedničkim projektima — konstruisanju oružja i posebno borbenih aviona“, ističe ruski stručnjak.\nPremijer Indije Narendra Modi je, inače, u kontekstu susreta sa Vladimirom Putinom, istakao da je Rusija odigrala ključnu ulogu u povećanju životnog standarda građana Indije u poslednje dve godine. Modi je ocenio i da su poslovne veze Moskve i Nju Delhija na izrazito visokom nivou i obećao da će nastaviti da radi na povećanju prisustva ruskog biznisa i investitora u Indiji.\nIndijski premijer je istakao da su se bilateralni odnosi Rusije i Indije, koji imaju dugogodišnju istoriju, drastično učvrstili u poslednjih nekoliko godina, što se ogleda i u posebnim strateškim partnerstvima, koja mogu da posluže kao primer celom svetu.\nNaš sagovornik dodaje i da, posebno pod rukovodstvom premijera Modija, Indija sprovodi veoma aktivnu spoljnu politiku i pretenduje na vodeću ulogu u tihookeanskom regionu, pa je u tom smislu značajan konkurent Kini.\n„Pre svega, mora se reći da su ruski odnosi sa Indijom tradicionalno prijateljski i veoma produktivni na različitim poljima. Osim toga, Moskva i Nju Delhi imaju dobru vojnu saradnju i posebno je važno istaći da je Indija najveći kupac ruskog oružja, odnosno naš svetski partner broj jedan u ovom pogledu. Indija je stalni kupac i uvek je interesuju najnovije tehnologije“, ističe Kašin.\nS-400 „Trijumf“ je protivvazdušni raketni sistem dugog dometa. Predviđen je za uništavanje avijacije, krstarećih i balističkih raketa, a može se upotrebljavati i za kopnene ciljeve. Domet S-400 je 400 kilometara i može da uništi ciljeve na visini od 30 kilometara. U ruskoj vojsci je u upotrebi od 2007. godine.


Poziv na priredbu za prikupljanje novca za specijalno vozilo - GradPrijedor.com - Portal grada Prijedora\nHome»Najave»Poziv na priredbu za prikupljanje novca za specijalno vozilo\nPoziv na priredbu za prikupljanje novca za specijalno vozilo\n5. aprila 2022. 2 Mins Read\nCentar „Sunce“ iz Prijedora organizuje u petak, 8. aprila, donatorsku priredbu čiji je cilj prikupljanje novca za nabavku specijalnog vozila koje će djeci, polaznicima ovog Centra omogućiti bezbjedan prevoz do škole.\nU javnom pozivu koji je upućen privrednim subjektima i građanima Prijedora navodi se da Centar nije u mogućnosti da sam finansira kupovinu ovog, za njih prijeko potrebnog prevoznog sredstva.\n„Računajući na vas, naše sugrađane i prijatelje, svjesni smo da u ovoj priči nismo sami“, navodi se u pozivu koji je potpisala direktor Centra „Sunce“ Slađana Radaković.\nCentar „Sunce“ pohađa 87 učenika, od kojih 85 odsto koristi uslugu prevoza jer djeca nisu u stanju da putuju gradskim saobraćajem.\nGradonačelnik Prijedora Slobodan Javor u pismu podrške ovoj akciji navodi da Gradska uprava u potpunosti podržava ovu humanu inicijativu i da je ovo prilika da se zajedničkim snagama doprinese lakšem odrastanju i školovanju djece iz ove javne ustanove.\n„Oni su svakodnevno suočeni sa određenim preprekama, a naš zajednički zadatak bio bi da im pomognemo da te prepreke savladaju. Nabavka namjenskog vozila će im omogućiti bezbjedan i siguran odlazak u školu, ali i jednaku šansu za školovanje, kao što je imaju svi đaci“, navodi se u pismu podrške gradonačelnika Prijedora.\nGrad Prijedor će u potpunosti finansirati kupovinu i ugradnju lifta u ovoj obrazovnoj ustanovi, ali će se rado odazvati i učestvovati u nabavci specijalizovanog vozila.\n„Do sada smo svi zajedno mnogo puta pokazali da je Prijedor grad humanih i dobrih ljudi, te se iskreno nadam i vjerujem da ćemo i ovog puta uspješno položiti test humanosti“, poručio je Javor.\nDonatorska priredba biće održana u petak, 8. aprila, u 18.00 časova u Pozorištu Prijedor, kada će biti upriličen program i priredba učenika Centra „Sunce“.\nZainteresovani za učešće u ovoj akciji prilog će moći da uplate na račun grada Prijedora, Fond 03/račun posebnih namjena/ na žiro račun 5620078084249036 kod NLB banke Banjaluka ili prilogom u donatorsku kutiju koja će biti postavljena u holu Pozorišta.


To je najveći poziv do sada, vredan 6,5 milijardi dinara, istakli su u Upravi za agrarna plaćanja Ministarstva poljoprivrede\n– To je najveći poziv do sada vredan 6,5 milijardi dinara. Poljoprivrednici mogu da podnose zahteve za sve ono što povećava vrednost njihovog gazdinstva: objekte, protivgradne mreže, hladnjače, mezanizaciju, priključne mašine, skladišta za žitarice, i slično – rekla je Petrovićeva.\nOna je dodala da proizvođači iz svih sektora poljoprivrede mogu da podnose zahteve.\n– Mogu da nabavljaju sve što im je potrebno da pospeše i razvijaju svoju proizvodnju – istakla je direktorka Uprave za agrarna plaćanja.\nKako je precizirala, maksimalan iznos podsticaja po jednom gazdinstvu iznosi 700.000 evra, a za proizvođače mesa do milion evra.\n– Ovim iznosima finansira se do 60 procenata ukupne vrednosti investicije, a ukoliko se radi o mladim poljoprivrednicima onda 65 odsto – rekla je Petrovićeva.\n– Kada je reč o proizvodnji jagodičastog voća to je od dva hektara pa naviše, kad se radi o ostalim vrstama voća od pet do 100 hektara, s tim da u sektoru voćarstva to može biti i grinfild investicija, odnosno da krenu od nabavke sadnica i ukoliko to tada nisu imali ovakvu vrstu proizvodnje – navela je Petrovićeva.\n– Mi prvi put očekujemo da u seprembru, kada sakupimo sve aplikacije, počnemo sa isplatama 50 odsto avansa, kako bismo omogućili poljoprivrednicima da što brže završe svoju investiciju i kako ne bi morali da razmišljaju o kompletnom iznosu sredstava za tu investiciju. U momentu odobravanja projekta oni će se izjašnjavati da li žele taj avans. Ukoliko žele, dostaviće nam bankarsku garanciju. Nakon završetka investicije isplaćujemo ostatak novca – objasnila je direktorka Uprave za agrarna plaćanja.\nIPARD javni poziv nabavka imovine